Čelnici opština istočne Srbije strahuju od ekološke katastrofe | Ist Media\n12:02: AM Friday September 25, 2020\nObjavljeno 28. January 2018. at 30. January 2018. piše Ist Media\nBOR, (Foto-arhiva IST Media) – Ukoliko problem kolektora rudnika bakra „Veliki Krivelj“ kod Bora uskoro ne bude rešen, moglo bi doći do međunarodne ekološke katastrofe neprocenjivih razmera, slažu se čelnici gradova istočne Srbije koji strahuju da bi otpadne vode pune toksičnih materija ugorzile priobalja Dunava sve do Crnog mora.\nProblem kolektora nad Zaječarom visi kao Damoklov mač, jer, ako bi došlo do njegovog pucanja, Zaječar bi bio izložen ekološkoj katastrofi, a samim tim i životi više od 50 hiljada stanovnika ovog grada, kaže gradonačelnik ovog grada na Timoku, Boško Ničić.\nVladimir Veličković, predsednik opštine Negotin, kaže da se izgradnjom novog kolektora u RTB-u ‘’Bor’’ eliminiše ekološki akcident koji bi trajno uništio više hiljada hektara obradivog zemljišta uz Dunav.\nAko bi došlo do pucanja kolektora, hiljade i hiljade hektara obradivog zemljišta u okolini Negotina bilo bi trajno uništeno, kaže Veličković.\nVeličković: Negotiv spreman da pomogne\nOn naglašava i da je opština Negotin spremna da, u okviru svojih mogućnosti i ovlašćenja, pruži svu neophodnu pomoć realizaciji tog projekta.\nSadašnji kolektor, koji je zapravo tunel otpadnih voda koje sadrže nekoliko miliona kubika otrovnih materija, među kojima su arsen, živa, nikl i drugi teški metali, prostire se ispod jalovišta rudnika bakra “Veliki Krivelj” i nalazi se u jako lošem stanju i preocene su da bi njegovim pucanjem toksične materije vrlo brzo širile ka reci Timok, a potom i ka Dunavu.\nKolektor je izgrađen osamdesetih godina kada i rudnik bakra Veliki Krivelj iz sastava RTB-a Bor i prostire se kroz „naktivna polja“ tog preduzeća.\nPrema podacima Instituta za rudarstvo i metalurgiju, vlasnik kolektora je država, ali je on ustupljen na korišćenje tom Institutu koji je pri izradi nikada realizovanog projekta novog kolektora kreditom Svetske banke pružao logistiku, monitoring i kontrolu.\nIzvršni direktor Instituta, Borivoje Stojadinović, podseća da je održavanje kolektora-tunela po njegovoj izgradnji preuzeo RTB Bor, koji je u te namene do sada uložio značajna sredstva.\nOn ipak procenjuje da se zbog stanja kolektora mora izgraditi nov, koji će biti bezbedan, i koji će Kriveljsku reku bezbedno sprovoditi do Timoka i dalje ka Dunavu.\nVeoma je važno da se novi kolektor što pre uradi, jer bi njegovo pucanje izazvalo veliki ekološki međunarodni akcident nesagledivih razmera. To je i razlog zašto se ušlo u njegovu izgradnju i dobro je da je država ove godine namenila novac u budžetu za to, kaže Stojadinović.\nGeneralni direktor RTB-a Bor, Blagoje Spaskovski, izjavio je nedavno da mu je žao što nisu povučena sredstva Svetske banke namenjene za završetak tog posla.\nInače, 2010. godine bio je postignut dogovor da se kreditom Svetske banke od 30,9 miliona dolara, sanira ovaj kolektor ali se bez valjanog razloga od tog posla – odustalo, a SB je povukla ugovor o zajmu za Bor 2014. godine.\nUmesto da se kredit od 30,9 miliona dolara, koji je odobrila SB, iskoristi za izgradnju novog kolektora u RTB “Bor, mi smo potrošili gotovo isto toliko novca za hitne popravke starog tunela – saopšteno je tada u Ministarstvu energetike.\nTada je naglašeno da novac iz kredita Svetske banke namenjen izgradnji novog kolektora nije mogao biti ni povučen, a ni korišćen za sanaciju starog, jer stari nije predmet kreditiranja.\nMilikić: Opština paralelno rešava lokalni kolektor\nOdluka države da opredeli milijardu dinara, ističu vlasti u istočnoj Srbiji, dao je nadu da će problem biti rešen.\nGradonačelnik Zaječara, Boško Ničić, zadovoljan je što je Vlada Srbije prepoznala problem dotrajalog kolektora i opredelila potrebna sredstva za njegovo rešavanje, a zadovoljan je i Aleksandar Milikić, aktuelni predsednik opštine Bor, koji je najavio i da će ta opština uložiti 33 miliona dinara za rešavanje problema komunalnih otpadnih voda.\n“Lokalnim budžetom je predviđeno 26 miliona dinara za izradu projekta i utvrđivanje činjeničnog stanja i kolektora Borske reke”, kaže Milikić.\nOn naglašava i da je budžetom opredeljeno i dodatnih sedam miliona dinara za iste namene, kada je u pitanju reka koja protiče kroz naše selo Brestovac.


NE ZABORAVLJAJU UČENIKE IAKO SU I SAMI U TEŠKOJ SITUACIJI: KOMPANIJA 'ARCELORMITTAL' OSIGURALA BESPLATNU EKSKURZIJU ZA UČENIKE ZENIČKE ŠKOLE | Hayat.ba\nKompanija "ArcelorMittal" Zenica prolazi kroz izuzetak težak period. Ranije su iz ArcelorMittala Zenica kazali da je od novembra 2018. godine izvoz proizvoda prema Kosovu potpuno obustavljen, kao i zbog zaštitnih mjera EU zbog čega je izvoz proizvoda djelimično blokiran.\n- Mi smo već imali problem o čemu smo mnogo ranije obavještavali odgovorne institucije BiH kako bi se situacija ozbiljno shvatila i na vrijeme riješila. Povećane cijene električne energije i prirodnog gasa su dodatno ugrozile naše poslovanje. Nažalost, ovu su vanjski faktori na koje Kompanija ne može direktno utjecati - kazali su ranije iz te kompanije.\nIstiču kako se nadaju da će zaposlenici i partneri razumjeti težinu situacije u kojoj se nalaze kako bi zajedno zaštitili poslovanje u BiH.\nIako se nalaze u teškoj situaciji, ova kompanija ne zaboravlja one kojima je i u godinama iza pomagala, koji na osnovu svojih rezultata zaslužuju njihovu podršku.\nTako će učenici devetih razreda JU „Hasan Kikić“ iz Tetova kod Zenice, i ove godine uz pomoć kompanije "ArcelorMittal" Zenica, i ove godine na besplatnu maturalnu ekskurziju.\nKako je rečeno u školi, besplatna ekskurzija osigurana je za učenike IX razreda i nagrađene učenike koji su učestvovali na takmičenjima i postigli zapažene rezultate za tu školu.\n- Zahvaljujemo se menadžmentu "ArcelorMittala" na čelu sa generalnim direktorom Biju Nairom – poručili su iz ove zeničke škole.


Mihajlovićev zahtjev upravi Bolonje: Borba za Evropu ili rastanak? – Borba\nSiniša Mihajlović izgradio je čvrste temelje u Bolonji i iz perspektive kluba saradnja koja je ugovorom definisana do 2023. godine ne dovodi se u pitanje. Ipak, prema saznanjima Tuto Bolonje, da bi Srbin ostao na klupi italijanskog kluba neophodno je da rukovodstvo ispuni zahtijeve nekadašnjeg defanzivca.\nKako saznaje isti izvor, uslov da Mihajlović ostane u Bolonji i po završetku sezone je da se konkretizuju ciljevi i da klub napadne internacionalnu pozornicu. Iako je Bolonja u periodu od Mihajlovićevog dolaska uspostavila kontinuitet, Srbin ne želi više da se zadovolji pukim preživljavanjem u eliti i hoće da u sledećoj godini napadne gornji dio tabele i internacionalnu pozornicu.\nSinišin stav je da tim, ukoliko se zadrži okosnica uz nekoliko transfera, može da napravi pomak kada su rezultati u pitanju. Prvi korak iz perspektive šefa stručnog štaba je otkup Adame Soumoroa, defanzivca koji je na pozajmici iz Lila i koji se od januarskog dolaska izborio za konkretnu ulogu u defanzivi. Osim angažmana defanzivca, Mihajlovću će za nove izazove biti potrebno i osvježenje u špicu, s obzirom na to da je Rodrigo Palasio sa 39 godina na samom zalasku karijere. Uz pojačanja u poslednjoj liniji i na poziciji centarfora, Bolonja bi kompletirala Mihajlovićev spisak želja, uz uslov da u slučaju prodaje nekog od igrača odmah bude angažovana adekvatna zamjena.\nZahtijevi Srbina ne izgledaju nerealno, a da rukovodstvo kluba ima sluha potvrđuje stav koji su nedavno iznijeli Valter Sabatini i Klaudio Fenući istakavši da su sigurni u Mihajlovićev ostanak, uvjereni da mogu da udovolje njegovim zahtjevima.\n-Naravno da će Mihajlović ostati i vidjećete da neće biti teško da ga ubijedimo-rekao je Fenući, izvšni direktor Bolonje.\nBolonja u aktuelnoj šampionskoj trci zauzima 11. mesto sa 34 boda uz devet pobjeda, sedam remija i 12 poraza, te je deset kola prijMihae kraja dvocifren broj bodova udaljena i od evropske scene, ali i od zone ispadanja.\nPatrijarh Porfirije se susreo sa ministrom Vanjom Udovičićem: Jedinstvo, razumijevanje i solidarnost su najbitniji u ovim vremenima


EU otvara granice: Srbija i Crna Gora na spisku, SAD isključene - Radio Televizija Novi Pazar\nJune 30, 2020 Mina Jovicic\t356 Views\nEvropska unija saopštila je da će za Kinu biti potrebna “potvrda reciprociteta” odnosno da Peking mora da ukine sve restrikcije na ulazak posetilaca iz EU.\nEvropska unija je utorak takođe preporučila da restrikcije budu ukinute za sve putnike koji su državljani njenih članica, za dugogodišnje stanovnike EU koji nisu državljani i putnike koji “imaju vitalnu dužnost ili potrebu” bez obzira na to da li je njihova zemlja na spisku bezbednih. To bi, na primer, omogućilo ulazak američkih zdravstvenih eksperata.\nSpisak EU ne odnosi se na putovanje u Britaniju, koja sada zahteva od svih putnika koji dolaze u zemlju – uz neke izuzetke kao što su vozači kamiona – da budu u samoizolaciji 14 dana, mada se očekuje da će ta mera biti ublažena narednih nedelja.\n← Brnabić i Lončar doneli pomoć Opštoj bolnici u Novom Pazaru\n“STRUKA IZNENAĐENA OVIM NALETOM EPIDEMIJE” Dr Janković o tome u kojoj smo fazi sada i šta bi trebalo da se desi za dve do četiri nedelje →


Otključavanje svega u For Honor je preskupo i presporo\nFor Honor / 20 03 2017\nVerovatnije je da ćemo dočekati nastavak pre nego što skupimo sve\nIgrači For Honor nisu srećni količinom mikrotransakcija i sporim otključavanjem opreme.\nJedan korisnik reddita se zapitao koliko bi mu vremena treba da otključa baš svaki predmet u For Honor - animacije, finišer poteze i oklope - bez plaćanja. Drugim rečima, ispitao je koliko igra ceni vreme svojih igrača.\nPretpostavio je da prosečan igrač svakog dana provede 2 sata igrajući For Honor i, izvršavanjem dnevnih misija, prosečno sakuplja 1200 čelika dnevno (čelik je valuta u igri).\nKonačna računica je poražavajuća - igraču bi trebalo oko dve i po godine da otključa svu kozmetiku u igri. Baš hardcore igračima bi trebalo oko 325 dana. Ovde, naravno, nije računao pucanje konekcije, privremena gašenja servera tokom popravki niti DLC sadržaj koji je još nepoznat.\nIgra inače treba da dobije 6 DLC likova, a procenjuje se da ćete na svakog od njih morati da utrošite 91 000 jedinicu čelika kako biste mu otključali sve, što dodaje još jednu godinu na prethodnu procenu. A ako biste to hteli da završite provlačenjem kreditne kartice, samo osnovni sadržaj igre bi vas koštao 732 dolara.\nDosta igrača smatra da je vrlo nefer postavljen ceo grind igre pa su pribegavali metodama zbog kojih sada Ubisoft banuje igrače For Honor. I pored toga, For Honor je bio najprodavanija igra prošlog meseca, a da li je ovo igra za vas proverite u našoj For Honor recenziji.


Kolekcionar: Svetska izložba u Šangaju EXPO 2010\nJoš u 19. veku tehnološki razvijene zemlje su imale potrebu da prikažu svoj razvoj i dostignuća, a koja se ne odnose na oblasti naoružanja i vojne tehnologije. Na prelasku u novi vek, 1900. godine, u Parizu je organizovana Svetska izložba, svojevrstan sajam tehnologije i umetnosti sa kojim je čovečanstvo ušlo u novo stoleće. Rezultati i korist od ovakvog skupa prevazišli su sva očekivanja pa su svetske izložbe počele da se organizuju u razmaku od nekoliko godina. Uspešan nastup na izložbi u Parizu imala je tada još uvek mlada država – Kraljevina Srbija. Za tu priliku Paja Jovanović je naslikao istorijsku kompoziciju pod nazivom „Krunisanje cara Dušana 14. aprila 1346. godine” i osvojio zlatnu medalju izložbe.\nU godini jubileja – 110 godina od nastupa Kraljevine Srbije na Svetskoj izložbi u Parizu, Srbija se prvi put pojavljuje kao samostalna država na jednoj svetskoj izložbi. Slučaj je hteo da to prvo predstavljanje bude u Šangaju, a izložba će biti otvorena 1. maja i trajaće do kraja oktobra. U cilju obeležavanja Svetske izložbe EXPO 2010. u Kini i učešća naše zemlje „Pošta Srbije” je 26. februara emitovala prigodnu seriju od dve poštanske marke, čije su nominale 22 i 50 dinara.\nZemlja domaćin, nije ništa prepustila slučaju pa je ovo najveća svetska izložba organizovana do danas. U Šangaju će se okupiti oko 200 zemalja – izlagača sa svih kontinenata. Očekuje se da će biti minimum 70 miliona posetilaca, a želja Kineza je da se taj broj popne na 100 miliona.\nPosetioci srpskog paviljona imaće priliku da se upoznaju sa ekonomskim, kulturnim i turističkim potencijalima Srbije, a bićepredstavljeni srpski sportisti sa medaljama na svetskim i evropskim prvenstvima koji su naš zaštitni znak raspoznavanja. Očekuje se sklapanje novih ugovora o međusobnoj saradnji sa većinom zemalja učesnica, a pogotovo sa domaćinom.\nEXPO izložbe se uvek organizuju sa posebnom tematikom i odgovarajućim sloganom. Tema ovogodišnje manifestacije je usmerena ka boljem životu u urbanim sredinama, a geslo pod kojim se organizuje glasi: „Bolji grad, bolji život”. Kao odgovor na ovakvu temu Srbija nastupa pod sloganom: „Kod grada”, kojim nastoji da odgonetne kod-šifru, koja je utkana u srpski grad, kod koji povezuje njenu prošlost, savremenost i budućnost, a ujedno predstavlja univerzalni kod za sve gradove sveta.\nSvetska izložba ima za cilj da prikaže pogled u budućnost, pri čemu je ta budućnost već počela. Na EXPO 2010. Srbija ide sa ciljem da se predstavi kao moderna evropska zemlja sa dugom tradicijom i bogatom baštinom. Centralni deo našeg izložbenog prostora nosi naziv „Srbija – bašta Evrope”. Očekuje se da za našu zemlju ova izložba predstavlja prekretnicu, pogotovu u odnosu prema urbanom životu. Paviljon Srbije nudi konkretna rešenja za bolji i kvalitetniji život u gradu i ističe vreme kao jedno od resursa koji pruža mnogo mogućnosti. Što kvalitetnije i efikasnije stanovnici grada koriste vreme, odnosno što je vreme bolje to je i njihov život u gradu sadržajniji i prijatniji. U tom smislu vreme, odnosno njegov protok, povezuje mnogobrojne sadržaje predstavljene na našem paviljonu poput umetničkih instalacija „Vremenska mašina”, „Vrteška” i „Lepo lice Srbije”. Kroz ove radove naša zemlja želi posetiocima da prikaže svoje viđenje boljeg korišćenja vremena u urbanim sredinama. Kalendar našeg proslavljenog naučnika Milutina Milankovića biće postavljen na posebnom mestu u okviru našeg izložbenog prostora.\nUmetničku obradu maraka uradila je Nadežda Skočajić, grafički slikar iz Beograda. Marke su štampane u novosadskoj štampariji „Forum” tehnikom višebojnog ofseta u šalterskim tabačićima od 10 komada. Tiraž marke od 22 dinara je 528.000 komada, a marke od 50 dinara je 78.000 komada. Na dan puštanja maraka u opticaj „Pošta Srbije” je emitovala prigodan koverat prvog dana i dve maksimum karte sa žigom pošte 11101 Beograd.


"Centrum park" u Gradišci zvanično otvorio svoja vrata | Radio televizija Gradiška 98,8 MHz\n“Centrum park” u Gradišci zvanično otvorio svoja vrata\nBranko Vidaković, komercijalni direktor kompanije “Centrum Trade” i zamjenica gradonačelnika Gradiške Dragana Ilić svečanim presjecanjem vrpce zvanično su pustili u rad kompleks koji svojom ponudom prati svjetske standarde i trendove najpoznatijih internacionalnih i regionalnih brendova.\n„Centrum retail park je prvi ovakav park u regionu, osmišljen je po uzoru na evropske retail parkove, a sama investicija od 30 miliona KM dovoljno pokazuje da smo ispoštovali sve standarde kako tahnološki u samoj izgradnji tako i u samom konceptu funkcionisanja“, istakao je Vidaković.Vidaković je naglasio da se “Centrum park” proteže na 18.000 kvadratnih metara, obezbjeđuje zaposlenje za oko 400 ljudi i nudi 280 parking mjesta.\nZamjenica gradonačelnika Gradiške Dragana Ilić istakla je da otvaranje „Centrum parka“ mnogo znači za Gradišku u koju, zbog svog geografskog položaja, dolazi mnogo kupaca iz susjednih zemalja ali i cijele BiH dodala da nema sumnje da će ovaj objekat uspješno poslovati.\nIlićeva je naglasila da je gradska uprava od samog početka uložila mnogo truda da se riješe imovinski odnosi i obezzbijedi neophodna infrastruktura, a sve u interesu grada i građana Gradiške.\nPovećan broj saobraćajnih nezgoda,...\nU Gradišci preminule 3 osobe, 3 po...


Noctua NF-A6x25-PWM ventilator cena, cene Srbija, prodaja Beograd Novi Sad Niš\nNoctua NF-A6x25-PWM ventilator cene\nTrenutno nemamo slike za Noctua NF-A6x25-PWM ventilator\nEPonuda nije internet prodavnica već Vam omogućava da brzo i lako nađete Noctua NF-A6x25-PWM ventilator po najjeftinijoj ceni. Naš cilj je da kupci budu što bolje informisani o ponudi Noctua NF-A6x25-PWM ventilator na tržištu Srbije. Vrlo lako nalazite željeni proizvod za kategoriju Kućišta oprema cene, ne morate da lutate od sajta do sajta za Noctua Kućišta oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Noctua NF-A6x25-PWM ventilator sa PRODAVCEM. EPonuda ne može da garantuje potpunu tačnost specifikacije i slika za Noctua NF-A6x25-PWM ventilator. Pre kupovine, podatke za Noctua NF-A6x25-PWM ventilator proverite na sajtu PROIZVOĐAČA.


Joksimović razgovarala sa austrijim zvaničnikom\nBeta\t 27. jula 2015. 22:15\nMinistarka zadužena za evropske integracije Jadranka Joksimović i politički direktor u Ministarstvu spoljnih poslova Austrije Jan Kikert razgovarali su danas o evropskim integracijama Srbije i predstojećoj konferenciji u Beču koja će okupiti premijere država Zapadnog Balkana i predstavnike EU.\nJoksimović i Kikert su ocenili da je napredak koji je Srbija ostvarila u procesu ka članstvu EU veoma značajan i da su reforme ključne za oporavak zemlje i njen napredak u budućnosti, saopštila je Vlada Srbije.\nJoksimović je rekla da Austrija predstavlja jednog od najznačajnijih partnera Srbije na njenom evropskom putu, dok je Kikert rekao da je pravo vreme za otvaranje prvih pregovaračkih poglavlja i pohvalio Vladu Srbije u njene napore za jačanje regionalne saradnje.\nKikert i Joksimović su se saglasili da se Evropa suočava s velikim problemom migracija i da zajedno sa Srbijom kao tranzitnom zemljom treba da pristupi rešavanju tog problema. Kikert je istakao da će, pored regionalne saradnje, infrastrukturnih projekata, razmene mladih, i pitanje migracija biti na dnevnom redu Bečke konferencije.


Šojgu: Ruska ratna mornarica će dobiti osam novih brodova i dvije podmornice - Russia Beyond Croatia\nŠojgu: Ruska ratna mornarica će dobiti osam novih brodova i dvije podmornice\nRatna mornarica Rusije će do kraja 2015. godine dobiti osam brodova, među kojima i fregatu Admiral Gorškov, i dvije podmornice, priopćio je ministar obrane Rusije Sergej Šojgu.\n„Do kraja godine Ratna mornarica Rusije će dobiti osam brodova osnovnih klasa, među kojima i prvu fregatu ’Admiral Gorškov’ i korvetu ’Savršeni’, kao i još dvije podmornice projekta 636 za Crnomorsku flotu”, izjavio je Šojgu, a prenosi agencija TASS.\nOve godine mornarica je već dobila deset korveta različite namjene, istaknuo je ministar obrane Rusije.\nPrema njegovim riječima, Ujedinjena korporacija za brodogradnju je tijekom posljednje dvije godine pokazala napredak u suradnji s vojskom, ali ostaje niz problema.\nPodsjetio da se u poduzećima Ujedinjene korporacije grade sve podmornice, većina ratnih i pomoćnih brodova za Ratnu mornaricu Rusije. Osim toga, Korporacija obavlja 90% radova na remontu i održavanju plovila.\n„Od učinkovitosti poduzeća u sastavu korporacije direktno ovisi razina borbene spremnosti Ratne mornarice Rusije. Zato je za nas posebno važno da svi ugovori sklopljeni s Ujedinjenom korporacijom za brodogradnju budu realizirani u roku. Želim istaknuti da se po ovom pitanju posljednje dvije godine primjećuje napredak”, izjavio je Šojgu.\nMinistarstvo obrane Rusije ove godine isto planira završetak izgradnje 45 objekata za smještaj novih podmornica u sastavu Sjeverne i Tihooceanske flote, kao i u Novorosijskoj pomorskoj bazi.


Voditeljka Dušica Jakovljević prijavila bivšeg muža! - TV Exposed\nKako prenose mediji, voditeljka televizije Pink, Dušica Jakovljević prijavila je svog bivšeg muža zbog nasilnog ponašanja prema njihovom sinu Ognjenu. Dušica je u sredu prijavila svog i dalje zakonskog supruga Aleksandra Miljuša sa kojim se rastala još pre nekoliko godina. O pokretanju istrage u vezi sa ovim slučajem odlučiće nadležni tužilac. Par je već nekoliko ...\nKako prenose mediji, voditeljka televizije Pink, Dušica Jakovljević prijavila je svog bivšeg muža zbog nasilnog ponašanja prema njihovom sinu Ognjenu.\nDušica je u sredu prijavila svog i dalje zakonskog supruga Aleksandra Miljuša sa kojim se rastala još pre nekoliko godina. O pokretanju istrage u vezi sa ovim slučajem odlučiće nadležni tužilac.\nPar je već nekoliko godina u procesu razvoda, a razlog zbog koga razvod nije završen je starateljstvo nad decom. Dušica i Aleksandar su se upoznali tokom zajedničkog rada u produkcijskoj kući "Emoušn".\nRazišli su još 2014. godine, a iz braka pored sina Ognjena imaju i kćerku Anđelu.\nCan Yaman na meti kritika turskih konzervativaca\nSnimljeni prvi kadrovi serije Gonul Dagi\nNur Fettahoglu ne želi više da glumi žene koje pate!


Izjave - Blic Online\n"KO SE S NAMA KAČI, MANDAT MU JE KRAĆI" HIT IZJAVE koje su obeležile 2019. godinu\n„Pametnog nema potrebe, a budalu je džaba savetovati“, izjavio je Dragan Mektić, poznat po tome što uglavnom ne sluša ničije savete.\nPrvi krug predsedničkih iszbora u Hrvatskoj je završen i rezultati su poznati: u drugi krug odlaze Kolinda Grabar Kitarović, aktuelna predsednica i Zoran Milanović, nekadašni premijer i lider SDP . Dakle, u pitanju su dobro znana lica na političkoj sceni i nijedno od njih nije u svom političkom pojavljivanju zaobišlo Srbiju - u negativnom kontekstu.\nPriča o poskupljenju struje ZBUNILA GRAĐANE, naslušali se različitih verzija u nekoliko dana\nDa li će struja poskupeti ili su u pitanju samo medijski spinovi i zlonamerna podmetanja opozicije, građanima nije ništa jasnije ni danas, nakon žustre rasprave na tu temu u Narodnoj skupštini Republike Srpske.\nPOTVRĐENO IZ MIP BiH Tri osobe iz BiH dale izjave u Sloveniji u vezi sa VRBOVANJEM od strane SOA-e iz Hrvatske\nIz Ministarstva inostranih poslova BiH potvrdili su da su tri osobe, državljani BiH, dale izjave u Ambasadi BiH u Sloveniji u vezi s navodnim pokušajem vrbovanja Sigurnosno-obaveštajne agencije (SOA) Hrvatske.\n"KO ŽELI RAT, NEKA GA IMA U KUĆI" Višković poručuje da pitanja na Balkanu mogu biti rešena samo dogovorom i razgovorom\nPremijer Republike Srpske Radovan Višković izjavio je da ne smatra da bi na ovom prostoru ponovo moglo doći do ratnih sukoba, nego da se sva otvorena pitanja na Balkanu i šire mogu rešiti jedino dogovorom, razgovorom i u normalnoj, fer saradnji.\nPočasni predsednik Partije demokratskog progresa i bivši član Predsedništva BiH Mladen Ivanić rekao je za N1 da je u javnim nastupima aktuelnog predsedavajućeg državnog Predsedništva Milorada Dodika, primetio određene promene u poslednje vreme.


Arhiva - Američka zastava vijori se na vojnom vozilu u Manbižu, Sirija, 12. maja 2018.\nViše od dve nedelje nakon što je predsednik SAD Donald Tramp proglasio pobedu nad terorističkom grupom Islamska država u Siriji i najavio povlačenje snaga SAD, vojni planeri insistiraju da povlačenje bude bazirano na uslovima na terenu, a ne na proizvoljnom rasporedu.\n"Bilo koji plan koji implementiramo biće baziran na uslovima", rekao je zvaničnik odbrane SAD za Glas Amerike u petak, insistirajući da povlačenje treba da bude "visoko koordinirano" sa saveznicima i partnerima.\n"Nećemo da raspravljamo o vremenskim rasporedima", rekao je zvaničnik.\nSamo nekoliko sati ranije, viši zvaničnici Stejt dipartmenta rekli su da uprkos direktovi predsednika, još uvek ne postoji mapa puta za vraćanje oko 2.000 američkih vojnika nazad kući.\n"Nemamo vremenski raspored za povlačenje naših vojnih snaga iz Sirije", rekao je zvaničnik Stejt dipartmenta novinarima u petak, pred put državnog sekretara SAD Majka Pompea na Bliski istok naredne nedelje.\n"Formulišemo planove za to upravo sada", dodao je zvaničnik. "To će biti obavljeno na obazriv i vrlo koordinisan način sa našim saveznicima i partnerima".\nArhiva - Državni sekretar SAD Majk Pompeo govori na konferenciji za štampu u Stejt dipartmentu, u Vašingtonu, 20. novembra 2018.\nIzjave stižu dva dana nakon što je Tramp negirao izveštaje da vojska SAD planira da svih 2.000 američkih vojnika u Siriji, koliko ih je učestvovao u borbi protiv Islamske države, bude kod kuće u roku od četiri meseca.\n"Izlazimo vrlo moćno", rekao je Tramp novinarima u sredu tokom sastanka svog kabineta. "Nikad nisam rekao brzo ili sporo".\n"Ne želim da budem u Siriji zauvek. To je pesak i to je smrt", dodao je.\nPoslednji komentari predstavljaju bitnu razliku u tonu u odnosu na poruke koje su stigle iz Bele kuće onda kada je predsednik najavljivao svoju odluku o povlačenju, prošlog meseca.\n"Naši momci, naše mlade žene, naši ljudi vraćaju se svi nazad i vraćaju se sada", rekao je Tramp u video snimku objavljenom na Tviteru 19. decembra.\nOdluka je iznenadila zvaničnike - kako one u SAD, tako i partnere i saveznike - i dovela do ostavke sekretara za odbranu SAD Džima Matisa.\nUprkos prvobitnom metežu, samo pet dana kasnije zvaničnik odbrane SAD potvrdio je da je proces zvanično u toku.\n"Naredba za Siriju još nije potpisana", rekao je zvaničnik, odbijajući da da dodatne detalje, navodeći kao razlog bezbednost operacije.\nAli od onda, bilo je tek nekoliko znakova popuštanja američkih napora da se podrže snage koje se bore protiv grupe Islamska država.\nKoalicija koju predvode SAD saopštila je u petak da je izvela oko 469 vazdušnih udara protiv pozicija IS u Siriji od 16. decembra do 29. decembra, ciljajući stotine taktičkih jedinica, borbenih položaja, ruta za snabdevanje i skladišta.\nU prethodnom dvonedeljnom periodu, pre Trampove objave, koalicija je izvela 459 vazdušnih udara na pozicije IS-a, od čega veliku većinu u Siriji.\n"OIR (Operation Inherent Resolve) misija nije promenjena", rekao je portparol Pentagona Šon Robertson. "Nastavićemo da radimo sa našim partnerima i saveznicima kako bismo obezbedili trajni poraz ISIS-a kroz održive vojne dobitke i kroz promovisanje regionalne bezbednosti i stabilnosti".\nRazgovori sa turskim zvaničnicima o tome kada i kako će trupe SAD napustiti Siriju, već su u toku. Očekuje se da se te diskusije intenziviraju u narednim danima, tokom posete ključnih zvaničnika SAD Turskoj.\nSavetnik za nacionalnu bezbednost SAD Džon Bolton u petak je napustio SAD zajedno sa ambasadorom Džejmsom Džefrijem, specijalnim izaslanikom za angažovanje u Siriji, i predsedavajućim Združenim generalštabom Džozefom Danfordom, i uputio se na razgovore u Tursku i Izrael.\nU petak, Džefri je takođe izabran da preuzme poziciju specijalnog izaslanika SAD u globalnoj koaliciji za borbu protiv IS-a.\nCilj putovanja je da se "raspravlja o povlačenju trupa SAD i Sirije, i o tome kako ćemo raditi sa savezcnicima i partnerima na sprečavanju oživljavanju ISIS-a", tvitovao je Bolton, koristeći akronim za terorističku grupu.\nPompeo će takođe pokušati da ponovo uveri nervozne saveznike SAD kada bude putovao po regionu, sa stanicama u Egiptu, Jordanu i Saudijskoj Arabiji.\nDejvid Adesnik, direktor istraživanja u vašingtonskoj Fondaciji za odbranu i demokratije, kaže da će se zvaničnici suočiti sa izazovima kada partnerima budu objašnjavali politiku SAD.\nAli, Adesnik kaže da su nekozisitentne i disorijentisane poruke iz Bele kuće tokom poslednjih nekoliko nedelja, u to vreme kontradiktorne najvišim odbrambenim i bezbednosnim zvaničnicima, samo jedna od prepreka.\nDruga prepreka je to što će podjednako saveznici i savetnici sada staviti na stranu odluke i sporazume, dok se SAD ne povuku definitivno, u skladu sa Trampovim iznesenim željama.\n"Zapravo, možete to očekivati", rekao je Adesnik. "To će svi sada da rade. Oni znaju pravila igre".\nZa sada, zvaničnici SAD rade ono što mogu da ubede regionalne igrače da to nije slučaj.\n"Naše vojno prisustvo u Siriji možda se menja, ali naš konačni cilj u Siriji ostaje isti", rekao je viši zvaničnik Stejt dipartmenta u petak.\n"Nemamo nameru da imamo neodređeno vojno prisustvo u Siriji", rekao je zvaničnik. "Otići ćemo na takav natin da ne stvorimo vakume za teroriste koje bi teroristi iskoristili i da ne omogućimo ponovno jačanje ISIS-a bilo gde".\nZvaničnici SAD kažu da saveznici takođe treba da znaju da Vašington neće olabaviti pritisak na Iran, već da će koristiti druge alate da obezbedi da snage pod komantom Irana napuste Siriju.\n"Sjedinjene Države ne napuštaju Bliski istok", rekao je drugi visoki zvaničnik Stejt dipartmenta, nazivajući izveštaje prema kojima SAD napuštaju region "pogrešnim narativom".


RADNO VREME TOKOM PRAZNIKA: Evo kako će u Vršcu raditi prodavnice, službe i prevoznici | Lokalni internet portal grada Vršca\nNa osnovu Zakona o državnim i drugim praznicima, Nova godina je državni praznik i praznuje se 1. i 2. januara. S obzirom da 1. i 2. januar padaju u nedelju i ponedeljak, ne radi se i u utorak 3. januara 2017. godine.\nSaobraćajno preduzeće STUP Vršac, prema planu i programu tokom praznika ima izmenjen red vožnje, u periodu božićnih i novogodišnjih praznika. 31. decembra režim saobraćaja je kao subotom, s tim što se ukidaju sledeći polasci: Vršac – Beograd u 19:55h, Beograd – Vršac u 22:00h, Bela Crkva – Beograd u 18h ( saobraća do Vršca preko Uljme), i ukida se polazak Beograd – Vladimirovac u 21:05h.\nU nedelju 1. januara, režim saobraćaja je kao nedeljom, a ukidaju se sledeći polasci tog dana: Dobrica – Beograd u 17:30h i Beograd – Dobrica u 20:00h. To isto biće i u ponedeljak 2. januara. U utorak., 3. januara, režim saobraćaja biće takođe kao nedeljom. Od srede 4. januara 2017. godine autobisi će saobraćati normalno kao i svakog drugog radnog dana. S obzirom da je u toku zimski raspust, u tom periodu pored praznika, autobusi će saobraćati po ustaljenom režimu za vreme raspusta.\nŽeleznički saobraćaj u Vršcu, prema informacijama koje smo dobili i tokom praznika saobraćaće po ustaljenom redu vožnje. Vozovi će ići normalno, bez ikakvih promena u satnicama i polascima.\nDom zdravlja Vršac radiće normalno, dežurni lekari biće na usluzi svim sugrađanima, kao i Služba hitne mdicinske pomoći. Dežurna apoteka biće u Dvorskoj ulici.\nTrgovinski lanci IDEA i UNIVEREXPORT tokom predstojećih praznika radiće produženo, i sa izmenjenim radnim vremenom. Prodavnica IDEA, 29. i 30. decembra radiće produženo do 23 časa, 31. decembra radno vreme biće do 19 časova. 1. januar 2017. godine za IDEA prodavnice biće neradni dan. UNIVEREXPORT 31. decembra radiće do 18 časova. 1.januar biće neradni dan, dok će 2. januara 2017. radno vreme objekata biti od 8:00 do 20:00 časova.\nPrethodna: „Jačanje kapaciteta studentskih predstavnika“ seminar na Zlatiboru\nSledeća: SPEKTAKL U MILENIJUMU: Parni valjak posle 30. godina oduševio 3000 Vrščana


25.10.2020. 12:37 25.10.2020.\n„Čini se da je stav za poslednjih dvadeset godina takav da Crkva gleda da se što manje meša u društvena pitanja, a s druge strane, potreba ljudi da čuje glas Crkve sve je veća”\nCrkva je institucija koja se brine o veri, ali i o identitetu i moralu, a deo o moralu često zaboravljamo. Savremena društva, koja teoretičari često nazivaju „besramnim društvima“ pred Srpsku pravoslavnu crkvu postavljaju nove izazove i izazivaju potrebu za usvajanjem socijalnog učenja crkve.\nZbog izazova koja pred savremena društva postavljaju pitanja surogacije, eutanazije, rodne ravnopravnosti, transplantacije i drugih bioetičkih pitanja, usvajanje socijalnog učenja crkve nameće se kao potreba, mišljenje je direktora Instituta za evropske studije Miše Đurkovića.\n„Kod nas ne postoji sistematsko bavljenje ovim pitanjima, iako sama pastva traži odgovore. Čini se da je stav za poslednjih dvadeset godina takav da Crkva gleda da se što manje meša u društvena pitanja, a s druge strane, potreba ljudi da čuje glas Crkve sve je veća“, rekao je Đurković na skupu „Položaj Srpske pravoslavne crkve danas“.\nZauzeti stav o bioetičkim pitanjima\nTo što je vrh Crkve izbegavao da zauzme stav o bioetičkim pitanjima, ne znači da na nižim nivoima jasnog stava nema, dodaje on. Jedino o pitanju transplantacije organa postoji naznaka pozitivnog stava vrha srpske crkve. Međutim, javnost je o tom pitanju percipirala stavove pojedinih sveštenika, čiji stav je bio suprotan stavu najviših crkvenih organa, što je, po Đurkovićevim rečima, Crkvi samo nanelo štetu.\nSlično stavu o bioetičkim pitanjima, bilo je i držanje vrha Crkve po strani kada su na dnevni red došle rasprave o predlogu Građanskog zakonika 2011. i Istanbulska konvencija. Predlog Građanskog zakonika, prema Đurkovićevim rečima, trebalo je da uvede čitav niz bioetičkih i porodičnih mera koje su duboko zadirale u tradicionalno poimanje porodice u Srbiji. Istanbulskom konvencijom, pak, uvodi se termin „rodna ravnopravnost“, koji nije u skladu sa srpskim ustavom.\n„Crkva je izbegla da zauzme stav prema ovim pitanjima. Međutim, imali smo vrlo jasnu poruku nekih sveštenika koji su osudili predlog Građanskog zakonika“, navodi Đurković.\nZa razliku od srpske, rumunska, bugarska i letonska pravoslavna crkva, vodile su aktivnu kampanju protiv usvajanja Istanbulske konvencije i uspele su u naumu da parlamenti tih zemalja ne ratifikuju ovaj dokument.\nKao primer crkve koja se aktivno uhvatila ukoštac sa problemima savremenog društva, Đurković ističe Rusku pravoslavnu crkvu.\n„Prva pravoslavna crkva koja je 2000. usvojila dokument koji je nazvan socijalno učenje crkve bila je Ruska pravoslavna crkva. U tom dokumentu, ruska crkva nije se samo odredila prema pitanju morala, već i prema nacionalnom pitanju, radu, ekonomskim pitanjima, bioetičkim pitanjima, ratu… Ovaj dokument je za dvadeset godina unapređivan, pa su usvojeni i posebni dokumenti o radu i ekonomskim pitanjima, a dokument o ljudskim pravima i dužnostima dva puta je inoviran“, kaže Đurković.\nVredno dostignuće Srpske pravoslavne crkve, prema njegovim rečima, je to što je u njenim okvirima dozvoljeno pokretanje različitih inicijativa, pa je tako pokrenut pravoslavni festival u Zaječaru i slična manifestacija u Trebinju. I takve inicijative su, međutim, plod pojedinačnih zalaganja, bez angažovanja vrha Crkve, zaključuje Đurković.\nSkup „Položaj Srpske pravoslavne crkve danas“ prvi je u nizu naučnih skupova koje će, kako je Đurković najavio, ovaj institut organizovati na teme koje će se baviti položajem srpskih nacionalnih institucija i srpskog naroda u današnjem vremenu.\nIzvor Sputnjik, 24. oktobar 2020.


UKC RS uveo termine za informacije o pacijentima\nInformacije o zdravstvenom stanju pacijenata koji su zbog bolesti uzrokovane koronavirusom hospitalizovani u Univerzitetskom kliničkom centru Republike Srpske moguće je dobiti svaki dan u periodu od 12.00 do 14.00 časova posredstvom telefona ove zdravstvene ustanove.\nInformaciju o zdravstvenom stanju pacijenta može dobiti isključivo osoba koju je pacijent ili njegova pratnja naveo kao kontakt.\nIz UKC-a su naveli da se informacije mogu dobiti na sljedeće brojeve telefona – Klinika za infektivne bolesti 051/342-499, Klinika intenzivne medicine za nehirurške grane 051/342-507, Klinika za anesteziju i intenzivno liječenje 051/343-103.\nGrađani mogu pozvati i Kovid odjeljenja na drugom spratu Centralnog medicinskog bloka – 051/343-260, na trećem spratu 051/342-624, na četvrtom spratu – Pulmologija 051/343-201, na petom spratu 051/343-250, na šestom spratu 051/343-320, zatim Pedijatrija/Ginekologija 051/343-008 i zgrada stare Pulmologije u centru grada 051/342-853.\nOvakav način informisanja porodice i najbližih uveden je zbog velikog broja pacijenata koji su zbog bolesti uzrokovane virusom koronaoronavirusom hospitalizovani u UKC-u.\nPrema posljednjim podacima Instituta za javno zdravstvo RS, u UKC-u je hospitalizovano 457 pacijenata.\nU sedam opština na Kosovu od petka policijski sat\nVon der Leyen: Pandemija podstakla EU na bolju koordinaciju


Oliver Varheji kao predsedavajući donatorskom konfrencijom koju je u Briselu organizovala EU kaže da sa ponosom može da zaključi da je skupljeno 1,15 milijardi evra pomoći za obnovu zemljotresom pogođene Albanije.\n- Jaka poruka koju smo poslali albanskom narodu jeste da mi brinemo - naveo je Varheji na svom Tviter nalogu.\nOn je najavio da će se vrlo brzo krenuti u primenu skupljenih sredstava za rekonstrukciju i rehabilitaciju Albanije.\nVlada Srbije je za pomoć Albaniji izdvojila 2 miliona evra.\nPremijerka Ana Brnabić je sa donatorske konferencije u Briselu poručila da je pomoć Srbije Albaniji znak prijateljstva, podrške partnerima u nevolji i zalog zajedničke budućnosti.\nZemljotres u AlbanijiDonacija\nNovi komesar za proširenje EU: Pristupni pregovori sa Albanijom i Severnom Makedonijom trebalo bi da budu pokrenuti na PROLEĆE


Voyage pušta još jedan internacionalni duet pre trilogije! - Hype TV Vesti\nVoyage pušta još jedan internacionalni duet pre trilogije!\nPopularan pevač Voyage obavestio je svoje fanove da će im pre obećanje trilogije ,,Balkan” pokloniti još jedan duet.\nKako je njegova saradnja sa britanskim reperom J Fadom srušila sve rekorde, ništa manje ne očekuju ni ovaj put.\nIako je Voyage rekao da naredne numere pušta na leto, tačnije sve tri koje su deo trilogije Balkan, promenio je svoje planove.\nOn je odlučio da svojim obožavaocima daruje još jednu internacionalnu kolaboraciju, a ovaj put sa grčkim reperom, poznatijim kao Snik, a fanove je pitao kada žele da pesma bude puštena u etar.\nPodsećamo, Veruović je poslednjim bengerom ,,Pleši” zapalio region, a pesma je rađenja za nastavak Južnog vetra.


Novi Razer laptop konačno pušten u prodaju\nOvo je prvi laptop ove kompanije koji nije fokusiran na gejming...\nRazer je i te kako poznat u gejming industriji i tokom godina je uspeo da nam pruži neverovatne gedžete, ali sada je odlučio da lansira laptop koji je namenjen za „lifestyle“ i koji će moći da koriste korisnici koji nisu u svetu video igara.\n„Primetili smo veliku potražnju za laptopovima koji su dobro izgrađeni, koji su snažni, ali koji se primenjunju u drugim poljima, pored gejminga. Zato smo odlučili da pružimo višenamenski računar koji će zadovoljiti svačije potrebe“, rekla je Mišel Li, menadžer Razer kompanije.\nNapravljen je od jednog bloka aluminijuma i teži manje od 3 kilograma, a napaja ga procesor 11. generacije Intel Core i7 brzine do 4,7 GHz. Grafika dolazi u obliku Intel Iris Xe GPU-a, dok RAM dolazi sa memorijom od 16 GB.\nEkran od 13,4 inča dolazi u Full HD + opciji ili UHD + ekranu osetljivom na dodir, dok ostali bonusi za produktivnost uključuju HD web kameru i niz od četiri mikrofona za poboljšane zum pozive, trajanje baterije od 14 sati i funkciju brzog punjenja.\n„Novi Razer Book 13 vrhunac je decenijskog iskustva u razvoju i izradi vrhunskih mašina za gejming“, kaže viši potpredsednik i generalni direktor kompanije, Bred Vildes. „Elegantan, moćan i kompaktan, Razer Book 13 izbija iz dosadne gomile i pruža potrošačima iskustvo koje još uvek nije ostvareno u radnom laptopu.“\nOvaj laptop je od danas dostupan za kupovinu i to po ceni od 1200 dolara.


ponedeljak, 17. jun 2019, 18:29\nDruga AFA nedelja inovacija je ove godine okupila više od 70 učesnika koji su stigli u Beograd iz Urugvaja, Nemačke, Izraela, čak i Australije. Tokom trajanja nedelje inovacija, održana je i konferencija "Kako izgraditi nacionalni okvir za inovacioni ekosistem i ekonomiju uticaja".\nPrivredna komora Srbije potpisala je Memorandum o razumevanju sa Svekineskom federacijom za industriju i trgovinu. Dve zemlje će zajedno raditi na stvaranju uslova za bolju saradnju kineskih i srpskih kompanija, a najavljen je i veliki poslovni forum koji će biti organizovan do kraja godine u Kini.\nKonferencija "Saradnjom do održivog razvoja - Agenda 2030" održana je radi podizanja svesti o Agendi 2030 Ujedinjenih nacija i neophodnosti lokalizacije ciljeva održivog razvoja. Učesnici konferencije složili su se u oceni da je za postizanje ciljeva održivog razvoja neophodno uključivanje relevantnih aktera na globalnom, nacionalnom i subnacionalnom nivou, obuhvatajući opštine, lokalne samouprave, kao i nevladin i privatni sektor.\nPodsticanje bezgotovinskih plaćanja jedna je od ključnih mera Nacionalnog programa za suzbijanje sive ekonomije i važan isntrument za smanjenje korupcije i kriminala. Šta NALED, Vlada Srbije i privrednici rade na podsticanju bezgotovinskog plaćanja.\nEkonomija Srbije raste. Raste i ekonomija evrozone. U maju su, peti mesec zaredom, porasle i cene hrane, a u Hrvatskoj je skočila prodaja automobila.


(12.3.2008. American Enterprise Institute)\nUJEDINJENE NACIJE I KOSOVSKA NEZAVISNOST\nJednostrano proglašenje nezavisnosti Kosova stvara vanredan rizik nestabilnosti na Balkanu, u trenutku razbuktavajući etničke napetosti, otvorivši mogućnost daljih promena granica duž etničkih ili verskih linija, stvarajući potencijalno privlačnu bazu operacija za radikalne islamiste koji dolaze izvan Evrope i proširivši rastući broj sporova koji iznova prete da podele Rusiju i Zapad.\nMeđutim, jedno pitanje koje je dosad privlačilo samo perifernu pažnju odnosi se na licemerje onih članica Evropske Unije koje su priznale kosovsku nezavisnost uprkos odsustvu ovlašćenja Saveta Bezbednosti Ujedinjenih Nacija. Štaviše, to proglašenje ne samo da nije bilo ovlašćeno već je i sasvim protivno kontrolnom autoritetu UN u ovom slučaju, Rezoluciji 1244 Saveta Bezbednosti iz 1999. godine. Ta rezolucija izričito navodi da Ujedinjene Nacije ''iznova potvrđuju privrženost svih Država članica suverenitetu i teritorijalnoj celovitosti Savezne Republike Jugoslavije i ostalih Država u regionu, kako je predviđeno Helsinškim završim aktom...''\nDok Rezolucija 1244 bez sumnje dozvoljava mogućnost promene statusa Kosova, namera njenih sponzora je bila da se to dogodi pod ingerencijama Saveta Bezbednosti, što se nije desilo. Imajući u vidu praktičnu izvesnost ruskog (i verovatno kineskog) veta u slučaju nekog novoponuđenog nacrta rezolucije u tom smislu, to se neće ni desiti, ni sada ni u doglednoj budućnosti. Dakle, Savet Bezbednosti, koji je prethodno definisao status Kosova, sada nema načina da ga promeni.\nSrbija, Rusija i neke evropske vlade su se bunile, ali njihovi protesti su gurnuti u stranu. Srbija i Rusija tvrde da će cepanje jedne zemlje-članice UN bez njenog pristanka označiti presedan za slične akcije u budućnosti po ''međunarodnom pravu'', što ni oni ni mnoge druge države ne bi želeli da se desi. Kao minimum, oni tvrde, svojim delovanjem mimo Saveta Bezbednosti i, zapravo, kršenjem postojeće rezolucije Saveta, države koje priznaju nezavisnost i suverenitet Kosova slabe i Savet i UN u celini.\nZa Sjedinjene Države, delovanje mimo Saveta Bezbednosti ne predstavlja ništa novo. Štaviše, NATO je sproveo svoju vojnu kampanju protiv Srbije 1999, a koja je na kraju i dovela do Rezolucije 1244, bez ovlašćenja Saveta Bezbednosti. U to vreme, evropske članice NATO su u potpunosti odobrile odluku da se Srbija bombama natera na poslušnost, zgodno zanemarujući odsustvo mandata Saveta Bezbednosti. Međutim, Generalni sekretar UN, Kofi Anan, naširoko je kritikovao tu odluku, rečima: ''Ukoliko se Savetu Bezbednosti ne vrati njegova vrhovna uloga jedinog izvora legitimiteta za upotrebu sile, krenućemo opasnim putem ka anarhiji.'' Anan je kasnije rekao da akcije poput one koje je preduzeo NATO predstavljaju pretnju ''samom jezgru međunarodnog sistema bezbednosti... Samo Povelja UN pruža univerzalnu pravnu osnovu za upotrebu sile.''\nGlavno pitanje, međutim, leži u kontrastu između onoga što je upravo urađeno u slučaju proglašenja kosovske nezavisnosti, i opsežnih evropskih kritika na račun američke odluke da zbaci irački režim Sadama Huseina 2003. Mada su mnoge evropske vlade, uključujući i italijansku vladu tadašnjeg premijera Silvija Berluskonija, podržale međunarodnu koaliciju koja je eliminisala Sadamovu pretnju međunarodnom miru i bezbednosti, mnoge druge, a na prvom mestu Rusija, Francuska i Nemačka, žestoko su se protivile toj operaciji. One su žučno tvrdile da je odsustvo izričite rezolucije Saveta Bezbednosti koja bi odobrila upotrebu sile radi zbacivanja iračkog režima značilo da je ta vojna akcija koju su predvodile SAD bila nelegitimna.\nS druge strane, Sjedinjene Države su tvrdile da je vojna kampanja koalicije bila u potpunosti legitimna iz puno razloga, kao minimum zato što su Sadamova česta kršenja odredbi o prekidu vatre, sadržana u Rezoluciji 687 iz 1991, pravno omogućila nastavak vojnih operacija. Suočene sa verovatnim francuskim vetom (a moguće i ruskim i kineskim vetom) u vezi Iraka, Sjedinjene Države su se oslonile na podrazumevani autoritet Rezolucije 687, kao i na svoje nedeljivo pravo na pojedinačnu i kolektivnu odbranu, garantovano Članom 51 Povelje UN.\nKako god gledali na američki predvođeno zbacivanje Sadama, ili vazdušnu kampanju NATO protiv Srbije iz 1999, ili sadašnje priznavanje jednostranog proglašenja kosovske nezavisnosti (uključujući i od strane sadašnje vlade Italije), postoji jedna tema koja povezuje sve tri ove odluke. Sve su donesene bez izričitog ovlašćenja Saveta Bezbednosti. Štaviše, kako je prethodno objašnjeno, priznavanje kosovske nezavisnosti je ''gore'' kada se gleda iz tog ugla, s obzirom da ono praktično krši ponovno potvrđivanje suvereniteta Srbije nad tom teritorijom koje je sadržano u Rezoluciji 1244.\nOva zajednička crta nije važna zbog toga, kako to tvrde Srbija i Rusija, što se priznavanjem Kosova krši ''međunarodno pravo''. Umesto toga, ono što je stvarno važno je odsustvo spremnosti mnogih u Evropi da uvide da je ono što danas rade na Kosovu (kao i ono što su radili tokom vazdušnog rata 1999.) upravo ono za šta su naširoko kritikovali Sjedinjene Države da rade u Iraku 2003.\nKritike na račun američke politike u Iraku mogu biti znak legitimnih političkih razlika. Ono što nije legitimno je kritikovati odsustvo ovlašćenja Saveta Bezbednosti za zbacivanje Sadama, osim ako ti isti Evropljani nisu spremni da priznaju da, u slučaju Kosova, Evropa jednostavno sledi stopama Amerike.\nUkratko, danas kao i 1999, pitanje Kosova se ne može rešiti odlukama Saveta Bezbednosti na način koji bi zadovoljio glavne evropske sile. Mada se lično ne slažem sa priznavanjem Kosova u ovom trenutku zbog rizika za stabilnost Balkana koje ono donosi, ne postavljam pitanje ispravnosti takvog delovanja članica EU. Nije ni iznenađujuće ni nelegitimno, u svetlu postojeće političke realnosti, što su evropske države uradile ono što su smatrale da treba da urade mimo Saveta Bezbednosti. Sve što ja i mnogi drugi Amerikanci tražimo je da, u budućnosti, Evropljani ne kritikuju Sjedinjene Države kada budemo uradili potpuno istu stvar.\nDžon R. Bolton je Viši saradnik American Enterprise Instituta, i bivši američki ambasador u UN.


Radost za najstarije: Komšije smanjuju broj godina života potrebnih za starosnu penziju | Vestinet.rs\nPočetna TEMA DANA\tRadost za najstarije: Komšije smanjuju broj godina života potrebnih za starosnu penziju\nRadost za najstarije: Komšije smanjuju broj godina života potrebnih za starosnu penziju\nGrađani Crne Gore moći će ubuduće da ostvare starosnu penziju nakon 40 godina staža i 61 godine života, predviđeno je izmenama zakona o penzionom i invalidskom osiguranju, koji je predložila crnogorska vlada, a taj uslov je prihvatio i najveći broj sindikalnih organizacija.\nPrethodni predlog Ministarstva rada da se u punu penziju ide kada se ostvare uslovi od 40 godina staža i 65 godina starosti korigovan je na 40 godina staža i 61 godinu starosti.\nUmesto na 67 godina, granica za starosnu penziju se za muškarce spušta na 66 i važiće će već od iduće godine, a za žene se spušta sa 65 na 64 godine.\nZa prevremenu starosnu penziju, za koju je do sada trebalo 15 godina staža i najmanje 62 godine starosti, granica će biti podignuta na 63 godine, tako što će se idućih šest godina povećavati godišnje za dva meseca.\nSindikalci su u petak obavestili vladu kako je na zajedničkom sastanku najveći deo sindikata podržao ta dva uslova, zadržavajući pravo da se o ostalim primedbama nastave pregovori.\nKako je saopšteno, ostali su zahtevi sindikata da se iz obračunskog perioda obračuna visine penzije do 2030. godine isključe plate, odnosno osnovica osiguranja iz jedne četvrtine perioda staža osiguranja koje su za osiguranika najnepovoljnije (u koje godine ulaze i 1992. i 1993.), i da se u budžetu za 2019. osiguraju sredstva za povećanje iznosa najniže mirovine.\nSindikati su tražili da se minimalna penzija, koja sada iznosi 125 evra, uskladi sa 80 posto minimalne zarade, što bi iznosilo 154 evra.\nPostoje godine života u kojima ljudi najviše stare\nSrbija sprema odgovor: NATO DONEO ODLUKU U VEZI KOSOVA!


Jelena Janković u polufinalu Kupa Kremlja, Troicki ispustio pobedu\nNajbolja teniserka sveta Jelena Janković plasirala se u polufinale Kupa Kremlja, koji se u Moskvi igra za nagradni fond od million i 340 hiljada dolara.\nU četvrtfinalu, 23-godišnja Beograđanka pobedila je Italijanku Flaviju Panetu – 7:6 i 6:3, posle skoro dva sata igre. Naredna rivalka Jelene Janković biće Ruskinja Elena Dementijeva, sa kojom u međusobnim duelima vodi – 5:3. Njihov poslednji duel, u polufinalu US Opena, Janković je dobila u dva seta – 6:4 i 6:4. U drugom polufinalu sastaće se dve Ruskinje: Vera Zvonareva i Dinara Safina. Zvonareva je u četvrtfinalu pobedila Slovakinju Dominiku Cibulkovu - 7:5, 6:4, dok je Safina bila bolja od sunarodnice Svetlane Kuznjecove - 6:4 i 7:5.\nU konkurenciji tenisera, Viktor Troicki nije uspeo da prođe u polufinale, iako je posle izgubljenog prvog seta, izjednačio i vodio sa 5:1 u trećem. Nemac ruskog porekla, Miša Zverev, uz veliku podršku publike u Olimpijskoj dvorani u Moskvi, napravio je nesvakidašnji preokret, osvojio šest gemova zaredom i na kraju trijumfovao – 6:4, 3:6, 7:5. Trenutno 98. tenisera sveta, koji sutra igra prvo ATP polufinale u karijeri, čeka duel sa bivšim prvim reketom sveta Maratom Safinom, koji je eliminisao prvog nosioca Nikolaja Davidenka - 7:6, 4:6 i 6:4. U drugom polufinalu, sastaju se francuski veteran Fabris Santoro i domaći predstavnik Igor Kunjicin.\nPobednik u muškoj konkurenciji osvojiće 250 poena za ATP rang-listu i novčanu nagradu od 171 hiljade dolara, dok će najbolja teniserka zaraditi skoro 197 hiljada dolara i čak 430 poena za WTA rang-listu.


Vanredno stanje u zajednici na severu Grčke, nakon što je zabeležen smrtni slučaj od COVID-19\nBy Zacharias Petrou / Објављено на: March 26, 2020\nVlada Grčke uvela je vanredno stanje u Echinosu, u regionu Ksanthi na severu Grčke, nakon smrti jednog stanovnika od koronavirusa (COVID-19) i pozitivnih devet pacijenata.\nZamenik ministra civilne zaštite Nikos Hardalias u sredu je objavio odluku. Nadležne vlasti nisu utvrdile kako su bolesnici sa COVID-19 zaraženi i posebno su zabrinuti zbog činjenice da je virus stigao do tako udaljenog, planinskog područja zemlje.\nZajednice u obližnjim regionima Kastorije i Kozani takođe su pod karantinom nakon što je nekoliko stanovnika preminulo od koronavirusa. Međutim, većina slučajeva na nivou države – iznad 50 odsto – i dalje se nalazi u glavnom gradu Atini, navode vlasti.\nTokom iste konferencije za novinare u sredu, portparol Ministarstva zdravlja profesor Sotiris Tsiodras saopštio je da je u Grčkoj pozitivno još 78 osoba, čime je ukupan broj ljudi zaražen virusom u ovoj zemlji 821.\nUkupan broj smrtnih slučajeva u Grčkoj sada je 22, sa prosečnom starošću 75 godina. Samo četiri žene su među preminulim osobama, a velika većina ih je imala ranijih zdravstvenih problema.\nProfesor Tsiodras rekao je da je 134 pacijenta trenutno hospitalizovano sa COVID-19, a da ih je 53 na intenzivnoj nezi. Do danas je iz bolnice otpušteno 36 pacijenata. Do sada je u Grčkoj obavljeno preko 10 000 testova za COVID-19, gotovo mesec dana od epidemije u zemlji.\nPrema Ministarstvu zdravlja, porast slučajeva u Grčkoj sledio je očekivanu putanju, dok su se hitne restriktivne mere koje je Vlada preduzela pokazale efikasnim u sprečavanju širenja i zaštite nacionalnog zdravstvenog sistema od njegovog kolapsa.\nGlobalno je virusom zaraženo oko 440.000 ljudi. Preko 19.700 umrlo je širom sveta, rekao je profesor Tsiodras./ibna


U toku istraga o podmetanju ekploziva u Potočarima\nPripadnici ministarstva unutrašnjih poslova Republike Srpske pokrenuli su opsežnu istragu kako bi što brže identifikovali i lišili slobode lica koja su odgovorna za podmetanje eksploziva u fabrici betonskih elemenata u Dugom polju koje se nalazi u neposrednoj blizini memorijalnog centra Potočari kod Srebrenice.\nRadovan Pejić, portparol direktora policije Republike Srpske saopštio je da su pripadnici MUP-a dojavu o postojanju eksploziva na lokaciji Potočara dobili sinoć od EUFOR-a.\nPrema njegovim riječima eksploziv koji je jutros pronađen na dvije lokacije kod Memorijalnog centra Potočari i bio je skriven u šahtovima i spreman za aktiviranje.\n"Pronađena je veća količina eksploziva, na jednoj lokaciji utvrđeno je da je riječ o plastičnom eksplozivu spremnom za aktiviranje, ali za sada nije moguće tačno utvrditi o kojim vrstama i količini eksploziva je riječ", kazao je Pejić.\nDirektor policije Republike Srpske Dragomir Andan odbio je dati bilo kakav komentar o pronađenom eksplozivu u Potočarima i obrazložio da još nije upoznat sa detaljima istrage koja se vodi povodom ovog slučaja.\nOn je tokom sastanka u Centru javne bezbjednosti Bijeljina posvećenom organizaciji skupa u Potočarima zakazanog za 11. jul kazao da se na komemoraciji očekuje oko 50 000 ljudi i da će na obezbjeđenju skupa raditi sve obavještajne strukture u BiH.\nViši zamjenik visokog predstavnika u BiH Martin Naj izjavio je u Banjaluci da je šokiran izvještajem o pronalasku eksploziva u Potočarima.\nNaj je rekao da je na današnjem sastanku sa predsjednikom RS Draganom Čavićem zaključeno da je neophodno hitno istražiti sve činjenice o ovom slučaju.\nPodsjetimo 11. jula navršava se deset godina od masakra kojeg su nad srebreničkim Bošnjacima počinili pripadnici vojske Republike Srpske nakon što su ušli u tu zaštićenu enklavu pod kontrolom Ujedinjenih nacija.


UN pozvao na istragu o napadu na autobus s decom u Jemenu\nSavet bezbednosti UN pozvao je na "verodostojnu istragu" o napadu u Jemenu, pripisanom koaliciji predvođenoj Saudijskom Arabijom, u kojem je stradalo 29 dece.\nBritanska ambasadorka UN Karen Pirs, čija zemlja predsedava Savetom bezbednosti UN, izrazila je kasno sinoć zabrinutost zbog situacije u Jemenu pozivajući na "verodostojnu i transparetnu istragu".\nVojna koalicija koju predvodi Saudijska Arabija u petak je navela da je otvorila istragu o napadu.\nSavet bezbednosti UN, koji je održao sednicu iza zatvorenih vrata, nije naložio otvaranje posebne istrage već je naveo da će nastaviti razgovore u UN o tome kako bi istraga napredovala što je bolje moguće, rekla je britanska ambasadorka.\nNajmanje 29 dece mlađe od 15 godina stradalo je u četvrtak u napadu na autobus na jednoj prometnoj pijaci u zoni pod kontrolom šiitskih pobunjenika plemena Huti.\nU tom napadu je povređeno 48 osoba, od kojih 30 dece.\nKoalicija koju predvodi Saudijska Arabija od 26. marta 2015. bombarduje položaje šiitskih pobunjenika plemena Huti. Ta koalicija podržava predsednika Jemena Abeda Raboa Mansura Hadija, koji je bio primoran da pobegne iz zemlje.\nU Jemenu je u građanskom ratu od marta 2015. poginulo oko 10.000 ljudi, nekoliko desetina hiljada je ranjeno, a više od 2,5 miliona je u izbeglištvu. Jemen, koji je pogođen teškom humanitarnom krizom, važi za jednu od najsiromašnijih zemalja na Bliskom istoku.


Sastanak turističkih vodiča - JU „Agencija za kulturno-povijesnu i prirodnu baštinu i razvoj turističkih potencijala grada Jajca“\nSastanak turističkih vodiča\nDanas 02.07. 2013. godine u prostorijama JU “Agencije za kulturno-povijesnu i prirodnu baštinu i razvoj turističkih potencijala grada Jajca” održan je sastanak turističkih vodiča.\nSastanak je organiziran na inicijativu direktora agencije Huse Hadžića. Cilj sastanka je upoznavanje vodiča sa planom agencije u narednom periodu.\nDirektor agencije želi u narednom periodu što bolje uvezati vodiče sa agencijom i tako poboljšati posjetu i prezentaciju spomenika.\nSvi koji žele iznajmiti usluge turističkog vođenja kroz grad Jajce možete nas kontaktirati na broj tel: +387 30 658 268. Jezici na kojim je moguće dobiti turističko vođenje pored lokalnog su: engleski, njemački, španjolski, turski i arapski.


Globalna perspektiva 45 | TRT Srpski\nVeć izvesno vreme se vodi rasprava u Evropi po pitanju „Evropskog islama“. I ako je ovo rasprava koja više interesuje muslimane, danas vidimo da se rasprave najviše vode u evropskim državnim organima, sigurnosnim institucijama, i od strane zapadnih naučnika i pisaca.\nMožemo reći da ova rasprava koja se vodi i nije baš nepotrebna. Sa procesom globalizacije ljudi sa različitim identitetima, kulturama, verama i jezicima sve više žive zajedno. I ako je suživot različitih kultura i vera vekovima postojao u zemljama poput Osmanske imperije ova situacije je nova za zapad. U prijašnjim vekovima odnos Zapada sa različitim zemljama i kulturama se zasnivao na imperijalizmu i eksploataciji njihovih resursa. Ali sa vremenom sve veći broj osoba iz ovih kolonija, ali i drugih zemalja naselio je zapadne zemlje, sa čime se povećao broj osoba sa različitim kulturama koje žive na zapadu. Pošto je ovo i period nacionalnih država sa centralnim sistemima uprave otežava se i suživot različitih kultura i tradicija u ovim zemljama.\nEvropska kultura koja je u skladu sa islamom\nUkoliko osobe koje poseduju različitu istoriju, veru i kulture danas više žive zajedno to izbliza interesuje države, institucije i naučnike. Ukoliko kada kažemo evropski islam mislimo na Evropske prakse koje su se razvile u samoj Evropi u skladu sa islamom, a ne o islamskim praksama koje su došle van Evrope onda to možemo delimično i shvatiti. Ukoliko kada govorimo evropskom islamu mislimo o lokalnim tradicijama koje su u skladu sa islamskim učenjem onda to islam sam po sebi dozvoljava. I ako je srž islama i prakse u Turskoj, na Bliskom istoku, na Balkanu i Dalekom istoku ista, postoje određene razlike u implementacijama prakse opet u skladu sa srži islama. Zbog toga veoma je shvatljivo da se i u Evropi u skladu sa tradicijama, kulturi i načinima razmišljanja razvije takozvani evropski islam, ali opet koji je u skladu sa osnovnim učenjima i principima islama. Jer kako god se dnevni način života, odevanja, kulturnih aktivnosti, folklornih aktivnosti, umetnosti, i književnosti razlikuje u Africi, Bliskom ili Dalekom istoku, tako i u Evropi postoje određene raznolikosti. Zbog toga logično je da se u određenim geografskim predjelima praktikuju različiti kulturni aspekti i aktivnosti.\nEvropska kultura koja je u skladu sa islamom, nije važna samo sa aspekta doseljenika u Evropu, nego i sa aspekta same Evrope. Kada govorimo o Evropskoj kulturi koja je u skladu sa islamom naravno da ne govorimo o ideologijama rasizma, fašizma i nacizma koje su nastale u Evropi. Terminološki izraz „evropski islam“ se ponekad koristi kao izraz za diskriminaciju prema doseljenicima u Evropu i kao izgovor za kršenje osnovnih ljudskih prava doseljenika te narušavanje njihovih sloboda, ravnopravnosti, pluralizma i raznolikosti. Jer u Evropi u poslednje vreme vidimo sve veće udaljavanje od ovih vrednosti. Vidimo stavove koji emigrante ne svrstavaju među ljudska bića, kao i sve veće izraze ksenofobije i islamofobije. Istraživanja pokazuju da strah od drugačijih utiče na povećanje broja osoba koje ne bi želele da za susede imaju osobe koji su drugačiji od njih.\nStav evropskog islama koji nije slobodarski nego zasnivan na sigurnosti\nKada pogledamo na objavljene tekstove i implementacije evropskih zemljama u vezi evropskog islama, vidimo da se ne vodi rasprava po pitanju civila, kulture i vrednosti. Evropske zemlje ovu temu tretiraju više kroz dimenziju sigurnosti. I zbog toga se većina ovih radova ostvaruju od strane obaveštajnih i sigurnosnih institucija, a ne institucija koje rade na povećanju suživota i kulturne raznolikosti.\nUkoliko postoji sigurnosni problemi naravno da se trebaju poduzeti potrebne sigurnosne mere. Ali gledati na milione civila kroz perspektivu obaveštajnih i sigurnosnih institucija a ne kroz perspektivu civilna, kulture, suživota i pluralizma, samo može izazvati nove probleme. Shvatljivo je da zemlje pokušavaju da osnuju razna islamska veća kako bi bolje razmotrili ovu temu, ali ovi napori se moraju uložiti u cilju boljeg shvatanja drugih strana. Ova vrsta islamskih veća treba da se osnuju od strane muslimana koji žive u ovim evropskim zemljama.\nU vezi sa evropskim islamom nije samo ispravno kritikovati evropske i da ukoliko danas postoje određeni problemi u vezi integracije muslimana na zapadu u ekonomskom, političkom, intelektualnom i akademskom životu, ukoliko među muslimanskim doseljenicima postoji visok nivo počinioca krivičnih dela to velika odgovornost pada na muslimanska udruženja i zajednice koje žive u ovim zemljama. Jer onda ovde postoji problem oko predstavljanja i delovanja ovih zajednica na zapadu.\nŠta može islam koji je izgubio društvenost doprineti Evropi?\nNeki sa terminologijom evropskog islama pokušavaju da stvore neki islamski ili muslimanski identitet koji će niti udaljen od doprinosa društvu, očuvanju porodičnih veza i svega humanog. Jer danas u Evropi vlada velika kriza humanosti zbog sve većeg raspada porodica, odbačene dece, homoseksualnih odnosa, incest i sve većeg korišćenja droge. Brojne humane vrednosti su nestala i sve je postalo deo konzumiranja. Islamske vrednosti su zbog toga još uvek jedna od utvrda protiv ovih problema na zapadu. I zbog toga islamski ili muslimanski identitet koji je izgubio važnost koju pridaje porodici samo bi ubrzao postojeću propast Evrope.\nHrišćani i jevreji treba da pruže podršku muslimanima\nIzmišljeni evropski islamski identitet naneo bih štetu kako muslimanima tako i nastavio proces moralnog propadanja koje smo ranije videli u hrišćanstvu i judaizmu. Jer čak i sekularisti koji se protive verskim vrednosti, počeli su da ističu negodovanja zbog nestanka i osnovnih humanih vrednosti.\nEvropski muslimani treba da imaju svoj dnevni red.\nEvropski muslimani treba da imaju svoj dnevni red kao što to imaju muslimani na Bliskom istoku, Africi, Kini, Indiji i Dalekom istoku.\nNastavićemo da govorimo o ovoj temi.


VUČIĆEVA NAJAVA O LETOVIMA ER SRBIJE SA NIŠKOG AERODROMA JE „REALNA“, IAKO SU IH TA KOMPANIJA I JAT GODINAMA IZBEGAVALI „ZBOG NERENTABILNOSTI“\nIako deceniju unazad brojni napori da nacionalna avio kompanija leti sa aerodroma „Kontantin Veliki“ nisu urodili plodom, sada je sasvim realno da Er Srbija to učini ukoliko bude doneta takva politička odluka, ocenio je Bojan Avramović, doskorašnji direktor Regionalne razvojne agencije Jug\nDolazak Er Srbije u Niš bila bi i dobra i realna politička odluka, jer Er Srbijom sada upravlja isključivo država Srbija pošto se Etihad ervejz povukao iz menadžmenta, rekao je Avramović za Danas\nAnalize koje smo radili pokazale su da bi linija Er Srbije Niš- Pariz, bez obzira na cene karata, bila isplativa, rekao je on\nPredsednik Srbije Aleksandar Vučić prošlog petka je saopštio da se pregovara sa Er Srbijom da „uvede pojedine letove iz Niša za različite svetske destinacije“\nSrpski nacionalni avio prevoznik ne leti iz Niša od 2009. godine, a i pre toga je to činio samo sporadično, uz „dežurno“ obrazloženje da linije sa aerodroma „Konstantin Veliki“ nisu isplative\nPrethodni nacionalni avio- prevoznik, Jat ervejz, poslednji put je u kontinuitetu leteo sa niškog aerodroma od 2004. do 2007. godine, a svoju poslednju liniju je ugasio pre skoro deset godina.\nIako čitavu deceniju unazad brojni napori da nacionalna avio kompanija leti sa aerodroma „Kontantin Veliki“ nisu urodili plodom, sada je sasvim realno da Er Srbija to učini, ukoliko bude doneta takva politička odluka, ocenio je Bojan Avramović, doskorašnji direktor Regionalne razvojne agencije Jug.\nRRA Jug kroz studije i elaborate uređuje poslovanje niškog aerodroma u redovnom saobraćaju i određuje cene aerodromskih usluga.\nPredsednik Srbije Aleksandar Vučić prošlog petka je saopštio da se pregovara sa Er Srbijom da „uvede pojedine letove iz Niša za različite svetske destinacije“ i dodao da je „uveren da će to biti velika i veoma značajna novost“.\nPrema njegovim rečima, niški aerodrom će kada koncesionar Vansi erport preuzme beogradskog „Nikolu Teslu“ „praktično biti glavni srpski aerodom“, a država će u njega „uložiti mnogo više novca nego do sada“.\n– Dolazak Er Srbije u Niš je pitanje političke volje, odnosno političke odluke, što uopšte ne mora biti loše, ukoliko je takva odluka dobra, a ova to jeste. Odluka je i realna jer Er Srbijom sada upravlja isključivo država Srbija, pošto se Etihad ervejz povukao iz menadžmenta- rekao je Avramović za Danas.\nOn je kazao da su i doskorašni direktor niškog aerodroma Vladica Đurđanović i on razgovarali sa Er Srbijom da leti iz Niša, ali da takva odluka do sada nije doneta.\n– Analize koje smo radili za sve linije sa niškog aerodroma jasno su pokazale da bi, recimo, linija Er Srbije do Pariza, bez obzira ne cenu karte, bila popunjena i isplativa. To bi mogla da bude i linija do Frankfurta- rekao je on.\nAvramović je dodao da je pogrešan utisak u javnosti da sa niškog aerodroma lete samo lou kost kompanije- Rajaner i Viz er.\n– Iz Niša godinu i po dana leti i švajcarska nacionalna kompanija Svis erlajns, inače deo grupe Lufthanze, koja ima odlične rezultate i veoma je zadovoljna komercijalnim efektima- rekao je on.\nZvaničnici grada Niša i niškog aerodroma prethodno su saopštavali da su razgovore sa predstavnicima Er Srbije vodili od 2014. godine, te da je početna ideja bila uspostavljanje linije Niš- Beograd, što je „praksa izmedju gradova unutar mnogih država“. Prema njihovim objašnjenjima, ideja nije realizovana jer je Er Srbija „izrazila sumnju u rentabilnost takve linije“.\nSrpski nacionalni avio prevoznik, inače, ne leti iz Niša od 2009. godine, a i pre toga je to činio samo sporadično, uz „dežurno“ obrazloženje da linije sa aerodroma „Konstantin Veliki“ nisu isplative.\nPrethodni nacionalni avio- prevoznik, Jat ervejz, poslednji put je u kontinuitetu leteo sa niškog aerodroma od 2004. do 2007. godine, a svoju poslednju liniju, do Ciriha, ugasio je 2009.\nUprkos drugačijim najavama više srpskih zvaničnika, medju kojima je prednjačio tadašnji resorni ministar Velimir Ilić, kao i spremnosti države na subvencije Jat-u za letove iz Niša, nove linije nisu uspostavljene.


reforma - Sputnjik Srbija\n12:52 08 Decembar 2019\nPredsednik Ukrajine Petro Porošenko pozvao je na reformu Saveta bezbednosti kada se radi o pravu veta, javlja televizijska stanica „112 Ukrajina“.\nSprema se reforma Pentagona\nPentagon planira sprovođenje „radikalne“ reforme, izjavio je ministar odbrane SAD Ešton Karter.\nMerkelova sprovodi radikalnu reformu evra\nTajni plan, koji su predložili nemački i francuski lideri, omogućava bližu koordinaciju ekonomskih politika i parlamentalnih promena.\nIako u jednoj rečenici koju je srpski predsednik Aleksandar Vučić izgovorio na konferenciji za medije o potrebi dodatne reforme vojske nije izražena suština tog procesa, donekle je moguće skicirati u kom pravcu će ići taj proces, smatraju vojni stručnjaci. Oni ne isključuju ni mogućnost ponovnog uvođenja vojne obaveze.


PRIZNALA KRIVICU Tri meseca uslovno za svekrvu ubijene pevačice\n15.11.2016. 08:29 > 13:45\nZorica Marjanović, svekrva ubijene pevačice Jelene Krsmanović se nakon saslušanja u Prvom osnovnom tužilaštvu na Novom Beogradu povodom bavljenja nadrilekarstvom, nagodila sa tužiocem.\nZorica Marjanović ulazi u Tužilaštvo\nKako saznaje "Blic", Zorica je potpisala sporazumno priznanje krivice kojim je pristala na uslovnu kaznu od tri meseca.\nInače za krivično delo lečenja bez odgovarajuće stručne spreme - nadrilekarstvo, zaprećena je novčana kazna ili kazna zatvora do tri godine.\nZorica je u pratnji supruga ranije danas stigla u tužilaštvo pred početak saslušanja.\nNa pitanje kako komentarišu tužbu za nadrilekarstvo, svekrva ubijene pevačice slegla je ramenima i rekla: "Borimo se..."\nProtiv Zorice je pre nekoliko meseci podneta krivična prijava zbog sumnje da je godinama od teških bolesti lečila ljude koji su joj u znak zahvalnosti davali novac. U toku istrage od nje su oduzeti rokovnik, pisma i beleške.\nMeđu njima pronađena je i lekarska dokumentacija sa slučajevima najtežih bolesti. Zorica je inače dva puta odbila poligrafsko ispitivanje u policiji o ubistvu snaje, sa opravdanjem da “će poligraf naštetiti njenoj isceliteljskoj moći”.\nUBISTVO PEVAČICE SAVRŠEN ZLOČIN? Policija zna ko je ubio Jelenu Krsmanović, ali nema dokaza\nOva delatnost Zorice Marjanović izašla je u javnost nakon ubistva pevačice 2. aprila ove godine u Borči.\nJelena je ubijena 2. aprila u Borči i njen ubica do danas nije pronađen.\nRASPLET SLUČAJA MARJANOVIĆ NA PROLEĆE Za 10 dana zakazana tri suđenja i ispitivanje 14 SVEDOKA, među njima Jelenina sestra, policajac i kuma\nTRAG KRVI OTKRIVA UBICU? Marjanović na korak od nove optužnice, čeka se još JEDNO VEŠTAČENJE\nKAFANSKA TUČA Posle svađe sevale pesnice\nPolicija u Kraljevu uhapsila je B. U. (33) i S. O. (30) iz Kraljeva zbog postojanja osnova sumnje da su izvršili krivično delo nasilničko ponašanje.\nSuđenje Bobanu Stojanoviću (54) iz Leskovca koji se tereti da je nepropisno na nizbrdici parkirao kombi marke „fiat doblo cargo maxi“ koji je po njegovom izlasku krenuo niz ulicu i usmrtio učenicu Isidoru Vučković (12) koja se vraćala kući iz škole, danas je odloženo da bi se odbrana upoznala sa nalazima veštačenja vozila.\nStefanović: Prvo ispitati imovinu ministara u Vladi\nPotpredsednik Vlade i ministar policije Nebojša Stefanović rekao je danas u Narodnoj skupštini da po zakonu o poreklu imovine, o kojem je u toku rasprava pred poslanicima, prvo treba da bude istražena imovina političara, odnosno članova Vlade u prvom redu.


Grbović podržao ulazak u NATO | Mladi Nikšića\nGrbović podržao ulazak u NATO\nPredsjednik nikšićke opštine, Veselin Grbović, izjavio je da su protesti u Podgorici koji su se dogodili prethodnih dana pokušaju da se spriječi ulazak Crne Gore u evro-atlanske integracije. Grbović je istakao da je cilj da se ulaskom u NATO obezbijedi bezbjednosni kišobran, razvoj i poboljšani standard građanima.\n„Rukovodstvo opštine Nikšić i ja lično, kao i, nadam se, većina građana, podržava ovaj put i vjerujem da ćemo izaći kao pobjednici, kao što smo uspješno radili i minulih 20 godina. Vjerujem da ćemo postati punopravni član NATO pakta i kao ravnopravni sudionik sjediti za stolom gdje se odlučuje o sudbinama zemalja Evrope i svijeta, a ne da se o nama odlučuje bez našeg prisustva“, rekao je Grbović.\nU Nikšiću je organizovana tribina “Crna Gora u susret Evroatlantskim integracijama”, u saradnji sa Komunikacionim timom Savjeta za članstvo u NATO.\nMinistar poljoprivrede i ruralnog razvoja Petar Ivanović, koji je učestvovao u tribini, istakao je važnost ulaska u NATO za Crnu Goru, posebno sa aspekta ekonomije. Obrazloživši statističkim podacima država prije I nakon njihovog ulaska u NATO, pojasnio je da svaka zemlja nakon priključenja duplira preliv direktnih stranih investicija a neke postignu i veći uspjeh. Kako je izjavio Ivanović, za Crnu Goru bi to značilo oko 700 miliona eura dodatnih investicija svake godine, a to bi obezbijedilo i nova radna mjesta, rast proizvodnje, izvoza.\n“Prevazišli smo onaj broj i procenat koji smo imali prilikom odlučivanja o nezavisnosti. Vjerujem da će se taj trend nastaviti i cilj naše tribine i razgovora nije povećanje tog procenta, jer već ima dovoljno podrške“, rekao je Ivanović.\nLevalea trijumfovala u Podgorici\nPioniri Crne Gore izgubili od Austrije


Izvor: Cenzolovka, 25.02.2020.\nDo početka izborne kampanje ostalo je malo vremena, ali to ne znači da novi Savet REM-a ne može pre toga da napravi jasan iskorak u odnosu na rad starog saziva: da ipak donese obavezujući pravilnik o ponašanju komercijalnih televizija i radija, da napravi plan za ponašanje REM-a tokom izbora, da izriče kazne emiterima i zaštiti prava dece.\nNećemo morati dugo da čekamo da bismo videli da li će imenovanje novih pet članova REM-a doneti neophodne promene u radu ovog tela. Već narednih dana biće jasno da li će ovo regulatorno telo konačno početi da radi u interesu građana Srbije, a ne protiv njih.\nUkoliko REM pre raspisivanja izbora izađe u javnost sa Pravilnikom za ponašanje komercijalnih elektronskih medija u vreme predizborne kampanje, znaćemo da su stvari konačno krenule u dobrom pravcu.\nPočetkom decembra prošle godine Savet REM-a doneo je Nacrt preporuka za komercijalne medije tokom kampanje. Donošenje konačne verzije preporuka najavljeno je za kraj januara, ali se to do danas nije dogodilo.\nPreporuke, međutim, nemaju obavezujući karakter za komercijalne medije, dok bi pravilnik i oni morali da poštuju.\nAko se ostane pri odluci da izbori budu 26. aprila, oni moraju biti raspisani najkasnije 11. marta, a najranije 26. februara. Zakon kaže da „od dana raspisivanja do dana održavanja izbora ne može proteći manje od 45 ni više od 60 dana“.\nS danom raspisivanja izbora počinje i predizborna kampanja, tokom koje su elektronski mediji po zakonu dužni da omoguće predstavljanje izbornih lista i kandidata „ravnomerno“ i „bez diskriminacije“, kao i da poštuju druga unapred utvrđena pravila.\nPonašanje radio i TV stanica tokom izborne kampanje nadzire REM, telo koje donosi regulativu, kontroliše njenu primenu i izriče mere ukoliko je to potrebno.\nZakonske odredbe koje se tiču informisanja tokom predizborne kampanje su veoma šture, a od podzakonskih akata sada postoji samo REM-ov Pravilnik o načinu izvršavanja obaveza javnih medijskih servisa koji je usvojen početkom ovog meseca.\nKomercijalni elektronski mediji su ostali van domašaja ove regulative uprkos brojnim apelima stručne javnosti da se Pravilnikom definišu i obaveze komercijalnih medija, kao što je to ranije bio slučaj.\nPodsetimo da je u februaru 2019. godine REM bez objašnjenja povukao iz upotrebe tada važeći Pravilnik koji je regulisao obaveze svih elektronskih medija u predizbornoj kampanji, i javnih i privatnih, i da je početkom februara 2020. doneo već pomenuti Pravilnik koji se odnosi samo na javne medijske servise.\nTako su komercijalni elektronski mediji, uključujući lokalne i regionalne, kao i četiri televizije sa nacionalnom frekvencijom, ostali van domašaja REM-ove detaljnije regulative. Ako se podsetimo da su komercijalni elektronski mediji, posebno TV stanice sa nacionalnom frekvencijom, u izbornim ciklusima posle 2012. prednjačili u grubom kršenju zakonskih i podzakonskih akata, nije teško zamisliti kako će se ponašati sada kada ih je regulatorno telo izuzelo iz svoje podzakonske regulative.\nIzuzevši ih od detaljnije regulative, REM je i sam sebi oduzeo mogućnost adekvatnog nadzora komercijalnih medija koji su takođe dužni da učesnicima izbora u svojim programima obezbede „zastupljenost bez diskriminacije“.\nAko novi saziv želi da napravi jasan iskorak u odnosu na dosadašnji rad REM-a, koji je umesto interesa građana štitio uske interese vlasnika medija i drugih interesnih grupacija, Savet REM-a bi morao hitro da deluje i da ispravi štetne odluke dosadašnjeg nepotpunog saziva.\nPrvo bi trebalo da se pozabavi regulativom koja se odnosi na ponašanje medija tokom predizborne kampanje.\n1. Doneti pravilnik za komercijalne medije\nOvo pitanje se može rešiti na dva načina. Savet REM-a bi mogao da tek usvojeni Pravilnik za javne medijske servise dopuni odredbama koje će se odnositi i na komercijalne elektronske medije. Iako je rok ekstremno kratak, ovaj zadatak je izvodljiv, s obzirom na to da je takav pravilnik već postojao, ali i da su relevantne organizacije i pojedinci koji se bave ovom tematikom REM-u dostavili svoje pisane predloge tokom dvonedeljne javne rasprave održane krajem 2019. Tada je organizacija CRTA predstavila svoj nacrt pravilnika koji se odnosi i na javne i na komercijalne elektronske medije, pa bi ovaj nacrt organizacije CRTA mogao biti od velike pomoći REM-u.\nUkoliko se pak proceni da je to u ovom trenutku jednostavnije, druga mogućnost je da se, pored Pravilnika za javne medijske servise, donese i poseban pravilnik za komercijalne medije.\nZa koju god se od ove dve opcije REM odluči, pravilnik bi morao da bude usvojen pre početka predizborne kampanje kako bi emiteri na vreme bili upoznati sa svojim obavezama.\n2. Plan za ponašanje REM-a tokom izbora\nDa bi se distancirao od svoje dosadašnje pogubne prakse da ne kontroliše rad medija tokom predizborne kampanje, novi saziv REM-a, u kome pored četiri stara člana ima i pet novih članova, trebalo bi da što pre obavesti javnost na koji će način sprovoditi svoje nadležnosti tokom predstojećih izbora.\nBilo bi dobro da Savet REM-a donese interni plan nadgledanja medija tokom predizborne kampanje i da sa njim upozna javnost kako ne bi bilo nikakve dileme oko toga koja vrsta monitoringa će biti sprovedena, koliko često će o svojim nalazima REM obaveštavati javnost, koje će mere preduzimati u slučaju da mediji ne ispunjavaju svoje obaveze itd.\n3. Izricanje mera emiterima\nParalelno sa navedenim urgentnim tačkama koje se tiču predstojećih izbora, neophodno je da Savet REM-a ažurno sprovodi kontrolu programskih sadržaja koje objavljuju mediji i da izriče mere emiterima ukoliko je to potrebno.\nDobar je znak to što su na prvom sastanku Saveta održanom u punom sastavu izrečene mere upozorenja TV Prva i RTV Kragujevac zbog prikazivanja programa u kojima su kršena prava maloletnih osoba.\n4. Zaštita prava dece i maloletnika\nTakođe, neophodno je da se Savet REM-a što pre pozabavi pitanjem donošenja regulative koja će konačno omogućiti zaštitu prava dece u medijskim sadržajima. Štiteći interese vlasnika medija i drugih političkih i ekonomskih grupacija, Savet REM-a, od svog nastanka 2003. do danas, nije želeo da pronađe način da ovo pitanje adekvatno reši.\nZaštita dece i maloletnika spada u najvažnija pitanja evropske medijske regulative i nalazi se u vrhu prioriteta kada su u pitanju obaveze vlada država članica EU i zemalja koje tom članstvu teže. Rešavanjem ovog važnog pitanja bio bi rešen i problem skarednih rijaliti emisija koje se godinama prikazuju u dnevnom programu kada se ispred TV-a nalaze deca i maloletnici.


Poreski alarm zazvonio 750 puta - Računovodstvo AKTIVA sistem\nPoreski alarm zazvonio 750 puta\nPoreska uprava je na svojoj zvaničnoj internet stranici, dana 6. oktobra 2015. godine, objavila sledeću vest:\nZa dva meseca, koliko je u funkciji novi internet domen Poreske uprave Republike Srbije za prijavljivanje poreskih nepravilnosti, simboličnog imena poreski alarm, na adresu www.poreskialarm.rs ili www.poreskialarm.gov.rs prispelo je oko 750 prijava građana. Osim neevidentiranja prometa preko fiskalne kase, građani su najčešće prijavljivali neregistrovane delatnosti i nepravilnosti kod obračuna poreza i doprinosa za obavezno socijalno osiguranje.\nPodsetimo, poreski alarm, internet adresa na kojoj građani mogu da prijave uočene nepravilnosti u radu poreskih obveznika, u funkciji je od 6. avgusta 2015. godine. Građanima je omogućeno da i ovim putem prijave poreske obveznike kod kojih uoče nepravilnosti u poslovanju odnosno sve one koji ne poštuju zakon i izbegavaju plaćanje poreza i drugih javnih prihoda.\nPoreske nepravilnosti koje prijavljuju građani su veoma značajne za analizu rizika koja se pokazala kao izuzetno efikasna metoda u postupku izbora obveznika koji će se kontrolisati. Na osnovu analize rizika i ocene fiskalne izdašnosti, odnosno opravdanosti terenske kontrole, donose se planovi kontrole. Zbog ograničenog broja inspektora i imajući u vidu troškove terenske kontrole, veoma se vodi računa o tome da svaki izlazak na teren bude opravdan i efikasan. Kaznene mere preduzimaju se samo ako inspektori na terenu utvrde nepravilnosti, odnosno potvrde se navodi iz prijave.\nPoreska uprava stalno razvija savremene kanale komunikacije sa poreskim obveznicima. U pripremi su novine koje će dodatno olakšati građanima Srbije da mogu brzo da reaguju kada uoče poreske nepravilnosti.


Najveća ekološka katastrofa u istoriji Izraela: Izlilo se desetine tona mazuta - mediji.net\nNajveća ekološka katastrofa u istoriji Izraela: Izlilo se desetine tona mazuta\nGrađanska udruženja javljaju o pronađenim ostacima kornjača i ptica potpuno obojenih u crno\nU Izraelu su desetine tona mazuta izbačene na velika područja duž sredozemne obale te zemlje, prenosi Geopolitika News.\nKrivac još nije pronađen, ali je, prema prvim informacijama, to najverovatnije jedan od naftnih tankera. Izraelski mediji spominju da se radi o grčkom tankeru "Minerva Helen".\nLokalne vlasti već govore o najvećoj ekološkoj katastrofi u istoriji te zemlje pri čemu čišćenje zagađenih područja može trajati...\nizraelPreko 1800 vesti\nekološka katastrofaPročitajte još na ovu temu\nIzrael je u petak odložio planirano vakcinisanje Palestinaca koji rade u toj zemlji i u jevrejskim naseljima na okupiranoj Zapadnoj obali. Oko 100.000 Palestinca sa okupiranog područja radi u Izraelu. Prošle nedelje su na Zapadnoj obali uvedene nove restriktivne mere kako bi se zaustavilo naglo...\nJERUSALIM - Izrael je odložio planirano vakcinisanje Palestinaca koji rade u toj zemlji i u jevrejskim naseljima na okupiranoj Zapadnoj obali. Izraelska vojna agencija KOGAT zadužena za odnose sa Palestinskom upravom je navela da se to dogodilo iz organizacionih razloga, najavivši da će se o novom...\nMeđunarodni krivični sud (MKS) pokrenuo je u sredu istragu ratnih zločina za koje postoji osnovana sumnja da ih je Izrael počinio na okupiranim palestinskim teritorijama u ratu u Gazi 2014. godine. Pod lupom će biti i zlodela palestinske militantne grupe Hamas, kao i sporna izraelska praksa...


Deo Keja otvoren za saobraćaj posle pet godina -\nDeo Keja otvoren za saobraćaj posle pet godina\nOn 28. decembra 2018. By dajana.grubisic\nOd danas je ponovo omogućen saobraćaj na deonici Beogradskog keja, nakon pet godina.\nDeo puta bio je zatvoren zbog radova na izgradnji mosta. Ponovno puštanje saobraćaja doprineće boljoj povezanosti sa Ulicom Bajči Žilinskog, sa Industrijskom zonom i sa autoputem. Prema rečima člana Gradskog veća za komunalne poslove Vladimira Stojkovića, stvoreni su uslovi za rekonstrukciju ulica na Podbari i u Almaškom kraju.\nPočećemo sa rekonstrukcijom Ulice Marka Miljanova, koja spada u primarnu gradsku mrežu saobraćajnica, za šta su Grad i Pokrajina opredelili 150 miliona dinara. Pored toga, planirana je i rekonstrukcija 20 ulica na Podbari- rekao je Stojković.\nDirektorka projekta izgradnje mosta, Anita Dimovski je objasnila da je u okviru tog projekta i rehabilitacija Beogradskog keja. Funkcionalnost mosta i pristupnih saobraćajnica ostvariće se u drugoj polovini naredne godine.\nPREVIOUS POST Previous post: Tribina „Vasa Stajić – srpski Sokrat i poslednji apostol stare Vojvodine“ 28. decembra u KCNS\nNEXT POST Next post: Otvoren terapeutski blok za sportiste


Na Kipru predviđaju privredni rast duplo veći od proseka EU\nFoto: Nino Verde / Wikipedia\nKiparski ministar finansija Haris Georgijades kaže da je ekonomija te ostrvske zemlje na putu da zabeleži privredni rast od 3,5 odsto u 2019. godini, duplo veći od proseka Evropske unije.\nGeorgijades je, kako prenosi agencija AP, izjavio danas da će rast svih privrednih sektora ove godine biti na "održivijim osnovama".\nDodao je da nezaposlenost nastavlja da se smanjuje po "veoma zadovoljavajućoj stopi" i da je pala na sadašnjih sedam odsto sa nivoa od 16 procenata iz vremena finansijske krize 2013. godine.\nPrema njegovim rečima, Vladin cilj je ostvarenje pune zaposlenosti do 2020. godine.\nGeorgijades je takođe naveo da je predviđeno smanjenje javnog duga u ovoj godini za oko sedam procentnih poena na 95-96 odsto BDP-a, i njegovo dalje obaranje na ispod 90 procenata iduće godine.\nKiparski ministar finansija je najavio da će vlada ograničiti svoju potrošnju u budžetu za 2020. godinu i da će ponovo beležiti budžetski suficit.\nSvetska banka: Privredni rast Srbije ove godine 3,5, dogodine 4,0 odsto\nPREPOLOVLJEN PRIVREDNI RAST EVROZONE Inflacija usporila


ODRŽAN ZAVRŠNI TURNIR TROFEJ UNIJE 2018\n11 Dec 2018, 10:40 Požarevac SatTv Maja Stepanović\nU BEOGRADU JE U NOVOBEOGRADSKOJ HALI SPORTOVA ODRŽAN ZAVRŠNI TURNIR SRPSKE KARATE UNIJE U OVOJ SEZONI POD NAZIVOM „TROFEJ UNIJE 2018“.\nU nedelju 9.decembra u novo beogradskoj Hali Sportova „Ranko Žervica“ održan je završni turnir Srpske karate Unije u ovoj sezoni pod nazivom „Trofej Unije 2018“. Na ovom takmičenju obeležena su dva veoma značajna jubileja:\n- 50 godina postojanja Karate Kluba „Novi Beograd“ - 20 godina uspešnog rada Srpske karate Unije\nPred velikim brojem uvaženih zvanica, ali i pred velikim brojem takmičara i klubova učesnika „Trofeja Unije“, dodeljena su proznanja ljudima koji su ostavili trag u radu ova dva uspešna sportska udruženja i proglašeni su najuspešniji klubovi i pojedinci SKU u 2018.godini. Bane Dmitrović, sportski direktor Srpske karate Unije, dobio je priznanje za značajan doprinos u radu i razvoju organizacije, ali mu je i predsednik SKU Marko Nicović uručio prestižno zvanje u karateu - 5. DAN. Karate Klub „Požarevac 92“ je proglašen za najuspešniji klub Unije u 2018.godini, dok su Ana Avdalović, David Nešić, Petar Avdalović, Miljana Paunović, Marta Stefanović, Luka Gomiršek i Aleksandar Antanasijević proglašeni za najuspešnije pojedince SKU u svojim uzrastnim kategorijama.\nPosle prigodne ceremonije povodom jubileja i proglašenja najuspešnijih klubova i takmičara, održan je turnir koji je protekao u prijateljskoj i srdačnoj atmosferi, kako i dolikuje svečarskom ambijentu. U generalnom plasmanu završnog turnira 1.mesto u generalnom plasmanu osvojili su karatisti iz Požarevca, 2.mesto pripalo je selekciji Makedonije, dok je 3.mesto osvojila ekipa „Lotosa“ iz Smedereva.\nKarate Klub „ Požarevac 92 „ je nastavio dugu tradiciju uspešnih rezultata, pokazavši izuzetnu organizaciju, kvalitetan rad i zastupljenost u svim uzrastnim kategorijama koja je i donela ovo laskavo priznanje u grad Požarevac.\nSVETOSAVSKO DRUŽENJE ZA DECU I RODITELJE\n28 Jan 2019, 13:49\nPredsenik KK Požarevac 92, Bane Dmitrović obratio se sledecim recima :\nU nedelju veče, smo u klubu „Kasper“ organizovali…


“Priznanje Kosova istorijska greška”\nPariz je napravio istorijsku grešku što je priznao Kosovo, izjavio je evropski parlamentarac iz Francuske Emerik Šoprad.\nOn je naveo da je NATO ratom protiv Srbije potvrdio separatizam Albanaca, a da je EU sledila američki politiku.\nŠoprad, koji je nedavno u Spoljnopolitičkom odboru Evrpskog parlamenta javno progovorio o stradanja Srba na Kosovu, rekao je za današnje Novosti da Kosovo nikada ne može da uđe u EU zato što je "leglo kriminala i snosi odgovornost za etničko čišćenje Srba i drugog nealbanskog življa".\n"Sve je, nažalost, nastavak onog što se dešavalo 1999. godine iz vremena nelagalnog rata NATO protiv Srbije, čiji je cilj bio da se potvrdi separatizam Albanaca s Kosova, koji su iz demografskih razloga postali većinski na ovoj terotoriji. A EU je sledila američki politiku", rekao je funkcioner Nacionalnog fronta.\n"Razbijanje Jugoslavije imalo je za cilj da se oslabi srpski narod u korist drugih nacija. Iza prava manjina, krili su se strateški interesi, američki, ali i nemački", kazao je Šoprad.\n"Logika nezavisnosti vodi u bezizlaz. Tim pre što Albanci s Kosova imaju mafijašku ekonomiju koju, uglavnom, održavaju švercom, u šta sam mogao da se uverim tokom posete pre nekoliko godina. A to je veoma opasno, i za lokalno stanovništvo i za EU, ako želi da integriše ovaj region", rekao je Šoprad.\n04.04.2020 U srpskim sredinama ukupno 22 pozitivna slučaja (391)\n05.04.2020 Odluke Vlade ostaju na snazi (302)


Premijer Crne Gore pristao na rekonstrukciju Vlade - Svet - Dnevni list Danas\nPočetna » Svet » Premijer Crne Gore pristao na rekonstrukciju Vlade\nFoto: EPA-EFE/VAIOS CHASIALIS\nPremijer Crne Gore Zdravko Krivokapić saopštio je večeras da pristaje na rekonstrukciju Vlade i da bude više resora, ali pod određenim uslovima, među kojima su da on bira ministre i potpredsednike Vlade.\nRekonstrukciju vlade su tražile najjače članice vladajuće koalicije Demokratski front (DF) i Demokratska Crna Gora. Za sada se o tome nije konačno izjasnila URA Dritana Abazovića bez koje nema parlamentrane većine.\nKrivokapić je prethodnih dana bio u poseti Grčkoj i na hodočašću na Svetoj Gori.\nOn je, u saopštenju dostavljenom medijima večeras, istakao da konstituente nove vlasti treba osnažiti učešćem predstavnika partija nacionalnih manjina.\nSa predstavnicima nacionalnih manjina je prethodnih dana razgovarao potpredsednik Vlade Dritan Abazović ali bez konkretnih rezultata po pitanju mogućeg ulaska u Vladu.\nKrivokapić je istakao da će se unapređenje rada Vlade i Skupštine Crne Gore, kroz njihov ustavni odnos, obezbediti rekonstrukcijom Vlade zasnovanom na nekoliko principa.\nJedan je da predsednik Vlade odlučuje o tome koji su ministri rezultatima u proteklom periodu odgovorili izazovima resora koje pokrivaju. Vlada će, kako je rekao premijer, imati tri potpredsednika.\n„Aktuelni potpredsednik će biti prvi potpredsednik Vlade, a svi potpredsednici ujedno i resorni ministri. Predlaganje potpredsednika je autonomno pravo predsednika Vlade“, naglasio je Krivokapić.\nResori koji su se pokazali kao obimni sa aspekta njihove funkcionalnosti biće, kako je rekao, podeljeni saglasno dogovoru predsednika Vlade i parlamentarne većine.\nPoručio je da kandidate za nove ministre predlaže predsednik Vlade nakon konsultacija sa parlamentarnom većinom, posebno vodeći računa o prošlogodišnjem sporazumu nosilaca tri izborne liste, kompetentnosti i rodnoj ravnopravnosti.\nOn je rekao da je sporazum nosilaca tri izborne liste od 8. septembra 2020. polazna osnova za jačanje političke stabilnosti i ubrzanje reformskog procesa.\nRekonstrukcija Vlade, na prethodno definisanim osnovama, podrazumeva, navodi on, činjenicu da se naredni parlamentarni izbori neće održati pre redovnog roka – odnosno 2024. godine.\n„Za ovo vreme Vlada i skupštinska većina će ubrzano raditi na pristupanju Crne Gore Evropskoj uniji, kao i na ostalim planiranim reformama na jačanju ekonomskog prosperiteta i pravne sigurnosti građana“, naglasio je Krivokapić.\nPrema njegovim rečima, politički subjekti koji konstituišu vlast i Vlada Crne Gore stavljaju moratorijum na sva pitanja koja nemaju široki društveni konsenzus i duboko dele crnogorsko društvo.\nDodaje da će nakon izbora Tužilačkog saveta i rekonstrukcije Vlade, Skupština Crne Gore prioritetno razmotriti sve zakonske akte koji su u proceduri predloženi od strane Vlade.\n„Vladavina prava i borba protiv organizovanog kriminala i korupcije su ključni zadatak sve tri grane vlasti“, poručio je premijer.\nCrna Gorarekonstrukcija vladeZdravko KrivokapićPodgorica\n4 reagovanja na “Premijer Crne Gore pristao na rekonstrukciju Vlade”\n22. septembra 2021. u 07.19\nNece moci da krivokapic predlaze ministre to ce uraditi predstsvnici stranaka parl.vecine.\nBice 9:5:4 To ne odgovara Abazovicu jer vise nece moci da radi sta hoce kao do sada.\nU vladi ce sedeti iskusni politicari\n22. septembra 2021. u 15.31\nStvarno je i zalosno i smesno kad jedan fakultetski profesor nema casti i morala. A sve zarad funkcije i urusavanja svoje drzave\n22. septembra 2021. u 17.49\nPrevrtljivijeg coveka region nije imao u politici..sad ce sve prihvatiti samo da ostane na celu vlade.. do juce ,poznate su svima njegove izjave,NEMA POLITICARA U VLADI !!! E moj Expertu,uhvatli su te u masinu,ne pitas se koliko mara sa gacama !!!!\nRegion • danas 15:47\nUhapšen Uhapšen Slobodan Peković, osumnjičen za ratni zločin u BiH\nDruštvo • danas 15:43\nOdbor za profesionalnu etiku UB ima 120 dana da se izjasni o žalbama Teodorovića i Malog\nDruštvo • danas 15:42\nMeštani više čačanskih i kraljevačkih sela najavili novi protest zbog oduzimanja zemlje\nSlobodan Peković (51) iz Plužina, nastanjen u Danilovgradu, uhapšen je zbog sumnje da je počinio ratni zločin tokom rata u Bosni i Hercegovini početkom 90-ih, potvreno je danas Pobjedi iz Specijalnog državnog tužilaštva (SDT).\nRegion • danas 14:42\nVanredni izbori u Crnoj Gori neminovni?\nNovi krug pregovora o rekonstrukciji vlade u Podgorici koji...\nRegion • danas 14:38\nEUFOR iz vazduha nadgledao vežbu policije RS na Jahorini, Lukač tvrdi da za tim nije bilo potrebe\nMinistar unutrašnjih poslova Republike Srpske Dragan Lukač izjavio je...\nRegion • danas 14:34\nZaev i Šmid: Predsedavanje S. Makedonije OEBS-om priznanje zemlji\nPredsedavanje Severne Makedonije Organizacijom za evropsku bezbednost i saradnju...


KUP SRBIJE U KOŠARCI: Istorija ispisana u Žitištu – Zrenjanin\nKUP SRBIJE U KOŠARCI: Istorija ispisana u Žitištu\nKK „Sveti Đorđe” je u veoma kratkom periodu postigao dva istorijska uspeha – najpre je osvojena jesenja titula u Prvoj srpskoj ligi, a potom je večeras, 26. decembra, izboren plasman na finalni turnir Kupa Radivoja Koraća koji je na programu u februaru u Nišu. Žitištani su u utakmici polufinala 2. stepena Kupa Srbije savladali prvoligaša „Vojvodinu” iz Novog Sada rezultatom 98:82.\nDomaća ekipa je igrala veoma borbeno od samog starta meča i bila je dominantna u odnosu na ekipu iz Novog Sada tokom cele utakmice, a treba napomenuti da je u nekoliko navrata prednost domaćih iznosila čak i 30 poena razlike.\n– Ovo je neverovatan uspeh, ja ne znam da li je nekad ekipa iz trećeg ranga takmičenja izborila plasman na finalni turnir Kupa Radivoja Koraća. Svakako da ćemo dati svoj maksimum i u Nišu, a sigurno da će veliki motiv biti igrati protiv ekipa koje nastupaju u ABA ligi, posebno ako u žrebu dobijemo velikane kao što su Crvena zvezda ili Partizan – rekao je Danijel Čuč, košarkaš „Svetog Đorđa”.\nDanijel Čuč u napadu\nJedan od igrača je koji je pružao svoj maksimum i u odbrani i u napadu tokom čitavog toka meča bio je iskusni Marko Vulin.\n– Suviše je bilo šta reći posle ovakve pobede. Nismo svesni još uspeha, i mislim da ćemo tek u Nišu shvatiti gde se nalazimo i ko su nam protivnici. Sa nama se nikad ne zna, možda napravimo još koju senzaciju i iznenadimo nekog na finalnom turniru – rekao je Marko Vulin.\nMarko Vulin (levo)\nTokom januara će biti odigran i finalni meč drugog stepena Kupa Srbije u kojem će se sastati „Sveti Đorđe” i Novi Pazar, a bez obzira na rezultat, obe ekipe će se plasirati na finalni turnir Kupa Radivoja Koraća.\nKK Sveti Đorđe: Ostojić (25), Vulin (5), Čuč (16), Tomić (22), Krstanović (11), Miljanić, Ugrčić, Pavlović, Stanić (11), Šuput (4), Đokić (4), Trivunović. Trener je Marko Boljac.\nMarko Tomić (desno)\n← VISOKA TEHNIČKA ŠKOLA: Diplome za osnovne i specijalističke studije\nPLIVANJE: NOVOGODIŠNJE MEDALJE →


Bajden: Nije me briga šta Putin misli o mojoj izjavi\nTanjug 28. marta 2022. 22:06\nVAŠINGTON – Predsednik SAD DŽozef Bajden izjavio je danas da njegova izjava u Varšavi da predsednika Rusije Vladimira Putina treba ukloniti sa vlasti odražava njegov sopstveni moralni gnev, a ne promenu politike američke administracije.\n„Nisam ni tada, niti sada artikulišem promenu politike. Izražavao sam moralni gnev koji sam osećao i ne izvinjavam se“, rekao je on, napominjući da je upravo posetio porodice raseljene zbog ruskog napada na Ukrajinu, preneo je Rojters.\nBajden je dodao da se ne povlači objašnjavajući svoju izjavu.\nUpitan da li će ova primedba podstaći negativan odgovor Putina, Bajden je rekao: „Nije me briga šta on misli… Uradiće ono što će da uradi“.\nPeskov: Ulazak Finske i Svedske ne jaca bezbednost Evrope\nDmitrij Peskov: Ulazak Finske i Švedske ne jača bezbednost…\nTunis: Eksplozija u kući ministra unutrašnjih poslova\nUkrajina osujetila upad ruskih diverzanata u Sumiju


Otkrivena spomen-ploča Skenderu Kulenoviću – Nadlanu.com\nOtkrivena spomen-ploča Skenderu Kulenoviću\nBEOGRAD, 2. septembra 2010. (Beta) – Spomen-ploča posvećena književniku Skenderu Kulenoviću (1910-1978), na stogodišnjicu njegovog rođenja, otkrivena je u četvrtak na zgradi u Vlajkovićevoj ulici 11 u Beogradu.\nSpomen-ploču na zgradi u kojoj je živeo od 1953. do 1978. godine, otkrili su pišceva udovica Vera Crvenčanin-Kulenović, ministar kulture Nebojša Bradić i akademik Matija Bećković, a svečanosti su prisustvovali i ćerka Biljana Kulenović, pisac Dobrica Ćosić i brojni prijatleji i poštovaoci.\n„Na današnji dan navršava se 100 godina od rođenja Kulenovića. U godini knjige i jezika, obeležavamo mesto na kome je u Beogradu živeo i odakle je odlazio na svakodnevnu šetnju književnim Beogradom. Ploča na zidu, nas koji ovuda prolazimo, uvek će podsećati da ponovo otkrivamo delo velikog stvaraoca Kulenovića“, istakao je Bradić.


Slovenija i Hrvatska će tražiti izmene mera kontrole granica\nPremijer Slovenije Miro Cerar najavio je da će Ljubljana i Zagreb predložiti Evropskoj komisiji odgovarajuće izmene spornih mera kontrole granica jer je sadašnje stanje "neprihvatljivo".\nSmirivanje stanja na slovenačko-hrvatskoj granici posledica je akcije dve zemlje koje su upozorile Brisel na probleme koje je proteklih dana izazvao sistemski nadzor svih putnika na ulazu i izlazu iz šengenskog prostora, prenosi agencija Hina.\n"Naravno da treba osigurati sigurnost unutar Šengena, ali ne smemo istovremeno uzrokovati kod ljudi toliko zlovolje i neraspoloženja, ali i štete koju trpi privreda," izjavio je Cerar.\nVečernji list piše da su Slovenija i Hrvatska odustale od sistemskog nadzora svih putnika na spoljnoj granici šengena zbog višesatnih čekanja na granici koje je stvorilo haotične prilike, ne samo kod putnika nego i kod lokalnog stanovništva, ali da je reč o privremenom odustajanju od takve kontrole.\nCerar je najavio sastanak sa evropskim komesarom za migracije, unutrašnje poslove i građanstvo Dimitrisom Avramopoulosom, i dodao da je već u subotu o problemima koje je izazvala nova šengenska uredba, "koju bi trebalo prilagoditi životu", telefonski razgovarao s hrvatskim premijerom Andrejem Plenkovićem.\nSlovenija i Hrvatska će, prema rečima slovenačkog premijera, Evropskoj komisiji zajedno predložiti odgovarajuće izmene mera iz nedavno promenjene šengenske uredbe o strožim bezbednosnim kontrolama i dodao da Slovenija "primjenjuje" uredbu koja je zadnjih dana izazvala zastoje, te da će to činiti i dalje.\nUblažavanje kontrola potvrdila je i slovenačka policija, ali nije navela kriterijume po kojima će se i kada privremeno napuštati stroži i sporiji sistem kontrole i skeniranje dokumenata. Potparol slovenačke policije Vesna Drole izjavila je da će policajci na granici "s obzirom na prilike" na prelazu, odnosno prema potrebi, privremeno obustavljati sistemsku kontrolu putnika koji predstavljaju manji sigurnosni rizik, te da je policija tako postupala i u protekla dva dana.\nSistemske granične kontrole svih osoba koje prelaze granične prelaze na svim granicama Evropske unije, uključujući i nad građanima EU, na snazi su od 7. aprila. Pooštrene kontrole uvedene su zbog sigurnosnih razloga i pojačane pretnje terorizma, a izazvale su u Sloveniji i Hrvatskoj višesatna čekanja na graničnim prelazima i duge kolone vozila.